**проект !**

ДОКЛАД

КЪМ ПРОЕКТА ЗА БЮДЖЕТ НА СТОЛИЧНА ОБЩИНА ЗА 2024г.

Януари 2024

Съдържание

[ТЕНДЕНЦИИ В РАЗВИТИЕТО НА ИКОНОМИКАТА И МАКРОИКОНОМИЧЕСКА ПРОГНОЗА 2](#_Toc157263168)

[СРЕДНОСРОЧНА МАКРОИКОНОМИЧЕСКА ПРОГНОЗА 2](#_Toc157263169)

[ИКОНОМИЧЕСКО И СОЦИАЛНО РАЗВИТИЕТО НА СОФИЯ КАТО НАЙ-ГОЛЯМ ГРАД И СТОЛИЦА НА СТРАНАТА 2](#_Toc157263170)

[ИЗПЪЛНЕНИЕ НА БЮДЖЕТ 2023 2](#_Toc157263171)

[БЮДЖЕТ 2023 – ИЗПЪЛНЕНИЕ НА ПРИХОДИТЕ 2](#_Toc157263172)

[БЮДЖЕТ 2023 – ИЗПЪЛНЕНИЕ НА РАЗХОДИТЕ 2](#_Toc157263173)

[БЮДЖЕТ 2023 – ИЗПЪЛНЕНИЕ НА ИНВЕСТИЦИОННАТА ПРОГРАМА 2](#_Toc157263174)

[БЮДЖЕТ 2024 2](#_Toc157263175)

[ДАНЪЧНА ПОЛИТИКА И ПРОГНОЗА ЗА СОБСТВЕНИТЕ ПРИХОДИ 2](#_Toc157263176)

[ПРЕОТСТЪПЕНИ ДЪРЖАВНИ ПРИХОДИ 2](#_Toc157263177)

[ИМУЩЕСТВЕНИ ДАНЪЦИ И НЕДАНЪЧНИ ПРИХОДИ 2](#_Toc157263178)

[УПРАВЛЕНИЕ НА ДЪЛГА И ФИНАНСИРАНЕ 2](#_Toc157263179)

[БЮДЖЕТ 2024 - РАЗПРЕДЕЛЕНИЕ НА РАЗХОДИТЕ 2](#_Toc157263180)

[Функция “Общи държавни служби” – текущи разходи 2](#_Toc157263181)

[Функция “Отбрана и сигурност“ – текущи разходи 2](#_Toc157263182)

[Функция “ Образование” - текущи разходи 2](#_Toc157263183)

[Функция “ Здравеопазване“ – текущи разходи 2](#_Toc157263184)

[Функция “Социално осигуряване, подпомагане и грижи “- текущи разходи 2](#_Toc157263185)

[Функция “Жилищно строителство, БКС и опазване на околната среда” – текущи разходи 2](#_Toc157263186)

[Функция „Култура, спорт, почивни дейности и религиозно дело“ – текущи разходи 2](#_Toc157263187)

[Функция “Икономически дейности и услуги”- текущи разходи 2](#_Toc157263188)

[БЮДЖЕТ 2024 - ИНВЕСТИЦИОННА ПРОГРАМА 2](#_Toc157263189)

Абревиатури и съкращения

|  |  |
| --- | --- |
| АУЗД | Акт за установяване на задължение по декларация |
| БВП | Брутен вътрешен продукт |
| ВОИ | Вътрешна отоплителна инсталация |
| ДДС | Данък върху добавената стойност |
| ДМА | Дълготрайни материални активи |
| ДОО | Държавно обществено осигуряване |
| ДОПК | Данъчно-осигурителен процесуален кодекс |
| ЕИБ | Европейска инвестиционна банка |
| ЕС | Европейски съюз |
| ЗДБРБ | Закон за държавния бюджет на Република България |
| ЗМДТ | Закон за местните данъци и такси |
| ЗМСМА | Закон за местното самоуправление и местната администрация |
| МПС | Моторно превозно средство |
| МРРБ | Министерство на регионалното развитие и благоустройството |
| МС | Министерски съвет |
| НМА | Нематериални активи |
| ОбП | Общинско предприятие |
| ОП | Оперативна програма |
| ПМС | Постановление на Министерския съвет |
| РА | Ревизонен акт |
| РМС | Решение на Министерския съвет |
| СДВР | Столична дирекция на вътрешните работи |
| СО | Столична община |
| СОПФ | Специализиран общински приватизационен фонд |
| СОС | Столичен общински съвет |
| ТБО | Такса битови отпадъци |
| ФПЧ | Фини прахови частици |
| ХИПЦ | Хармонизирани индекси на потребителските цени |
| ЦБ | Централен (държавен) бюджет |

Уважаеми общински съветници,

С настоящия доклад и приложенията към него ви представяме основните параметри, залегнали в Проекта за бюджет на Столична община за 2024г., съобразени с целите и приоритетите на общината, при спазване на принципите за съставяне на бюджет.

Проектът за бюджет е изготвен съобразно изискванията на Закона за държавния бюджет на Република България /ЗДБРБ/ за 2024г., Закона за публичните финанси, Наредбата за условията и реда за съставяне на бюджетната прогноза за следващите три години, за съставяне, приемане, изпълнение и отчитане на бюджета на Столична община, Решение на Министерския съвет /РМС/ №70 от 27.01.2023г. за бюджетната процедура за 2024г., Актуализираната средносрочна бюджетна прогноза за периода 2024-2026г. на Министерство на финансите, ПМС от 2024г. за изпълнение на ЗДБРБ за 2024г. и РМС № 346/2023г., изменено и допълнено с РМС № 847/2023г. за приемане на стандарти за делегираните от държавата дейности с натурални и стойностни показатели за 2024 г.

# ТЕНДЕНЦИИ В РАЗВИТИЕТО НА ИКОНОМИКАТА И МАКРОИКОНОМИЧЕСКА ПРОГНОЗА

## СРЕДНОСРОЧНА МАКРОИКОНОМИЧЕСКА ПРОГНОЗА

Актуализираната средносрочна бюджетна прогноза за периода 2024-2026 г. (АСБП) е изготвена на основание чл. 79 от Закона за публичните финанси. Тя представлява мотиви към законопроекта за държавния бюджет на Република България за 2024 г.

В Държавния бюджет за 2024г. са намерили отражение целогодишните ефекти от измененията в политиките и основните допускания, приети с Държавния бюджет за 2023г.

Параметрите на Държавния бюджет за 2024г. и АСБП за периода 2024-2026 г. са разработени в рамките на Маастрихтските критерии, като за сектор „Държавно управление“ дефицитът е съответно 2,9% от БВП за 2024 г., 3,0% от БВП за 2025 г. и 2,5% от БВП за 2026 г.

**Макроикономическата прогноза** за прогнозния период, изготвена от Института за анализи и прогнози, предвижда през 2024 г. растежът на БВП да се ускори до 3,2% поради нарастване на инвестициите в икономиката. Очаква се висок растеж на публичните инвестиции и активизиране на частната инвестиционната активност. За 2025 г. и 2026 г. БВП ще се повишава с по 3%. През прогнозния период се очаква инфлацията да продължи плавно да се забавя, следвайки очакваната динамика при международните цени. Прогнозата е средногодишната инфлация да се понижи до 4,8% през 2024 г., 2,8% през 2025 г. и 2,2% през 2026 г. Успоредно с нарастването на заетостта се очаква безработицата в страната да следва постоянна тенденция на намаление, но темповете на намалението да са относително ниски. Коефициентът на безработица към края на прогнозния период е 3,9%.

**ОСНОВНИ ДОПУСКАНИЯ, НА КОИТО СЕ ОСНОВАВА МАКРОИКОНОМИЧЕСКАТА ПРОГНОЗА ЗА ПЕРИОДА 2023-2026 г.**

Прогнозата е съставена при допускане за потисната икономическа активност сред основните търговски партньори на България през второто полугодие на 2023 г., при запазване на високи референтни лихвени проценти и темпове на инфлация. През 2024г. се очаква известно подобрение на външното търсене, основно от ЕС, където растежът на БВП ще се повиши до 1,4%. До края на прогнозния хоризонт икономическата активност ще се ускори и в световен план, в среда на забавяне на инфлацията и понижение на лихвените проценти.

**Основни допускания за развитието на външната среда**

|  |  |  |  |  |  |  |
| --- | --- | --- | --- | --- | --- | --- |
| **Международна среда** | **Отчетни данни** | | **Прогноза** | | | |
| **2021** | **2022** | **2023** | **2024** | **2025** | **2026** |
| Световна икономика (реален растеж, %) | 6,3 | 3,5 | 3,0 | 2,9 | 3,2 | 3,2 |
| Европейска икономика – ЕС (реален растеж, %) | 6,0 | 3,4 | 0,8 | 1,4 | 2,1 | 2,0 |
| Средногодишен валутен курс щ.д./евро | 1,18 | 1,05 | 1,07 | 1,06 | 1,06 | 1,06 |
| Цена на петрол „Брент“ (щ.д./барел) | 70,4 | 99,8 | 84,4 | 84,5 | 79,1 | 75,6 |
| Цена на неенергийни суровини  (в щ.д., %) | -0,5 | 0,3 | 3,4 | 3,7 | 3,1 | 2,6 |

Източник: СБ, МВФ, Евростат, Bloomberg, ИАП

**Основни макроикономически показатели**

| **Основни макроикономически показатели** | **Отчетни данни** | | **Прогноза** | | | |
| --- | --- | --- | --- | --- | --- | --- |
| **2021** | **2022** | **2023** | **2024** | **2025** | **2026** |
| **Брутен вътрешен продукт** | | | | | | | |
| БВП (млн. лв.) | 138 979 | 167 809 | 191 182 | 205 849 | 217 811 | 231 357 |
| БВП (реален растеж, %) | 7,7 | 3,9 | 1,8 | 3,2 | 3,0 | 3,0 |
| Потребление | 6,5 | 4,2 | 4,1 | 3,5 | 3,3 | 3,6 |
| Бруто образуване на основен капитал | -8,3 | 6,5 | 0,6 | 9,6 | 7,9 | 4,9 |
| Износ на стоки и услуги | 11,2 | 11,6 | 0,5 | 4,0 | 4,1 | 3,9 |
| Внос на стоки и услуги | 10,7 | 15,0 | -1,9 | 6,0 | 5,8 | 5,0 |
| **Пазар на труда и цени** | | | | | | | |
| Заетост (ЕСС 2010) (%) | 0,2 | -0,3 | 1,2 | 0,6 | 0,4 | 0,3 |
| Коефициент на безработица (НРС) (%) | 5,3 | 4,3 | 4,2 | 4,0 | 4,0 | 3,9 |
| Компенсации на един нает (%) | 11,3 | 14,2 | 14,3 | 11,2 | 8,1 | 7,3 |
| Дефлатор на БВП (%) | 7,1 | 16,2 | 11,9 | 4,3 | 2,7 | 3,1 |
| Средногодишна инфлация (ХИПЦ) (%) | 2,8 | 13,0 | 9,1 | 4,8 | 2,8 | 2,2 |
| **Платежен баланс** | | | | | | | |
| Текуща сметка (% от БВП) | -1,7 | -1,4 | 1,7 | 0,0 | -0,8 | -1,0 |
| Търговски баланс (% от БВП) | -4,1 | -5,9 | -3,1 | -4,8 | -5,9 | -6,1 |
| Преки чуждестранни инвестиции (% от БВП) | 2,9 | 3,6 | 3,8 | 3,9 | 3,8 | 3,8 |
| **Паричен сектор** |  |  |  |  |  |  |
| М3 (%) | 10,7 | 13,2 | 9,8 | 9,6 | 9,2 | 8,9 |
| Вземания от фирми (%) | 6,1 | 11,1 | 8,3 | 7,0 | 7,3 | 7,8 |
| Вземания от домакинства (%) | 13,4 | 14,6 | 11,9 | 9,6 | 8,5 | 8,0 |

Източник: ИАП, НСИ, БНБ

**БРУТЕН ВЪТРЕШЕН ПРОДУКТ**

През 2024 г. растежът на БВП се очаква да се ускори до 3,2% поради нарастване на инвестициите в икономиката. Очаква се висок растеж на публичните инвестиции и активизиране на частната инвестиционната активност. За 2025 г. и 2026 г. за БВП прогнозата е за повишаване с по 3% годишно.

**ПАЗАР НА ТРУДА И ДОХОДИ**

Въпреки че през периода 2024-2026 г. очакванията са българската икономика да се завърне към годишни ръстове на БВП около 3%, заетостта се очаква да забави своя годишен темп на нарастване до 0,6% през 2024 г. и до 0,3% през 2026 г. Коефициентът на заетост на населението (15-64) се очаква да достигне около 75% към края на прогнозния период.

Успоредно с нарастването на заетостта се очаква безработицата в страната да следва постоянна тенденция на намаление, но темповете на намалението да са относително ниски. Коефициентът на безработица към края на прогнозния период се очаква да е 3,9%.

По-съществено забавяне в растежа на производителността на труда до 0,6%, в реално изражение, се очаква през 2023 г., след което се прогнозира той да се повишава с темпове, вариращи в интервала 2,5-3,0%.

**ИНФЛАЦИЯ**

През следващите години инфлацията ще продължи плавно да се забавя, най-вече с очакваната динамика при международните цени. Прогнозата е средногодишната инфлация да се понижи до 4,8% през 2024 г., като повишението на потребителските цени в края на годината се очаква да бъде 3,3%. Енергийните стоки ще имат отрицателен принос към инфлацията, дължащ се на очакваното поевтиняване на транспортните горива. Приносът на услугите и храните ще се свие значително, но ще продължи да бъде водещ за формиране на инфлацията.

През 2025 г. и 2026 г. инфлацията в края на годината ще продължи да се забавя, съответно до 2,4% и 2,1%. Отрицателният принос на енергийните стоки ще се запази. Очакваното намаление в международните цени на суровините до края на прогнозния хоризонт ще доведе до забавяне на темпа на поскъпване при храните, неенергийните промишлени стоки и услугите. Поради прогнозираното нарастване на вътрешното търсене обаче, както и на разходите за труд, компонентите на базисната инфлация ще продължат да формират съществен принос към общата инфлация в страната. Средногодишният темп на инфлация ще бъде 2,8% през 2025 г. и 2,2% през 2026 г.

Влиянието на данъчната политика се очаква да има незначителен принос към инфлацията, тъй като планираното повишение на акцизите върху цигарите в периода 2024-2026 г. ще има слабо отражение в рамките на 0,1 пр.п. към инфлацията в края на всяка една от годините.

**ПЛАТЕЖЕН БАЛАНС**

Общата динамика на платежния баланс предполага запазване на устойчивата външна позиция и стабилно ниво на международните резерви в прогнозния период.

**ПАРИЧЕН СЕКТОР**

През 2024 г. търсенето на кредит от фирмите ще продължи леко да се забавя в синхрон с очакваната динамика на частните инвестиции. В периода 2025-2026г. годишното нарастване на вземанията от фирми се очаква да започне да се ускорява в контекста на по-засилено усвояване на средствата по НПВУ, като ще достигне 7,8% в края на 2026 г. Общо ръстът на вземанията от частния сектор ще се забави от 8,1% през 2024 г. до 7,9% в края на прогнозния хоризонт.

**РИСКОВЕ ПРЕД ПРОГНОЗАТА**

Геополитическата ситуация около войната в Украйна и събитията в Близкия Изток остава нестабилна, с възможни значителни отрицателни ефекти за икономиката на ЕС и на България. Съществува риск от ограничаване на предлагането на дадени суровини, което може да доведе до покачване на международните цени и/или до ново нарушаване на глобалните вериги за доставки. Това би довело до запазване на по-високите темпове на инфлация и задържане на рестриктивна парична политика по-дълго от очакваното, което ще се отрази негативно както на външната търговия, така и на вътрешното търсене в България.

По отношение на прогнозата за инфлацията, рисковете са преобладаващо във възходяща посока. Те са свързани с евентуално нарастване на цените на основните суровини, търгувани на международните пазари, което би довело до по-висока инфлация в страната в сравнение с основния сценарий в средносрочен период. Това може да доведе до по-слабо нарастване на реалния разполагаем доход на домакинствата и да ограничи нарастването на потреблението.

Влошаването на условията на финансиране може да окаже по-силен негативен ефект върху инвестициите и потреблението от очаквания. Прогнозата е изготвена с допускане за нулев принос на изменението на запасите през 2024 г., но е възможно да се наблюдава значително отрицателно изменение, което, ако не бъде компенсирано от друг компонент (както се наблюдава през 2023 г. със спад на вноса, което при равни други условия има благоприятен ефект върху нетния износ и респективно върху БВП), би свило допълнително растежа на БВП.

**Нови моменти и допълнителни средства, залегнали в АСБП и ЗДБРБ за 2024г., касаещи бюджетите на общините**

**Инвестиционна политика**

В рамките на капиталовия бюджет се предвижда и изпълнението на инвестиционна програма за общините, чрез която ще се реализират приоритетни инфраструктурни проекти на местните общности, които биха допринесли за подобряване на инфраструктурното развитие на регионите и подобряване на благоустройствената среда в населените места.

**Осигурителна политика**. Новите моменти са, както следва:

\* Увеличаване на максималния осигурителен доход за всички осигурени лица за 2024 г. от 3 400 лв. на 3 750 лв. През 2025 г. и 2026 г. е предвидено размерът на максималния осигурителен доход за всички осигурени лица да се увеличи съответно до 4 130 лв. и до

4 430 лв.;

По отношение на **политиката по доходите** в бюджета за 2024 г. е отразено увеличението на размера на минималната работна заплата от 1 януари 2024 г. - от 780лв. на 933лв., като ефектите от размера на прогнозната минимална работна заплата за 2025 г. и 2026 г. са разчетени в индикативен размер, в съответствие с разпоредбите на чл. 244 от Кодекса на труда.

За 2024 г. е разчетено увеличение на средствата за заплати и възнаграждения на персонала за изборните длъжности.

Осигурени са в целогодишен размер за 2024 г. и следващите години средства в резултат от направени увеличения на разходите за персонал през 2023 г. на отделни разпоредители с бюджет.

За преодоляване на диспропорциите във възнагражденията на персонала в бюджетните организации (за изглаждане на наблюдавани значителни дисбаланси/неравенства в нивото на заплащане на едни и същи длъжности в различни административни звена и структури в секторите, предоставящи публични услуги), включително и за увеличаване на възнагражденията на персонала за 2024 г., без структури, за които възнагражденията се определят по механизъм, са предвидени допълнителни средства, в т.ч. за общинска администрация - държавни дейности, като за целта се предвижда средствата да бъдат разпределяни съобразно методика и акт на Министерския съвет.

Предвидено е нарастване на средствата за делегираните дейности в образованието във връзка с продължаване на политиката за увеличение на заплатите на педагогическите специалисти за достигане на средна работна заплата не по-малко от 125 на сто от средната работна заплата за страната, с цел да се стимулира навлизането на млади и квалифицирани педагози в системата на предучилищното и училищното образование.

В **предучилищното и училищното образование** за 2024 г. са осигурени също допълнителни средства и за:

\*осигуряване недостиг от средства, в резултат на промяна на натуралните показатели и ефект от увеличение на стандарти от 01.10.2023 г., в целогодишен размер;

\* увеличение на разходите за храна и издръжка на децата и учениците в образователни институции;

\* за нови учебници и учебни комплекти от I до VII клас и познавателни книжки за децата в детските градини и осигуряване на безплатни учебници до XII клас от учебната 2024/2025 г., в т.ч. индексиране цените на учебниците с отчетената средногодишна инфлация за предходната година, съгласно информация от НСИ;

\* за Национална програма „Оптимизиране на вътрешната структура на персонала“ за покриване на недостига на средства за изплащане на обезщетения на персонала в системата на образованието;

\* за изграждане, пристрояване, надстрояване и реконструкция на детски ясли, детски градини и училища;

\* за изграждане на нови и ремонт на съществуващи спортни площадки в училищата;

\* за запазване размера и за продължаване политиката за компенсиране на разходите за отглеждане, възпитание и обучение на деца, които не са приети в детски градини и училища.

\* за транспорт на деца и ученици по чл. 283, ал. 2 от Закона за предучилищното и училищното образование.

За реализиране на Национална програма за повишаване на интереса и увеличаване на извънкласните дейности, гарантирани за всеки ученик чрез допълнителна подкрепа за спорт, отдих и култура за осигуряване на широк достъп до тях и при изявени високи постижения също са предвидени разходи по централния бюджет.

**Социална политика**. По бюджета на Министерството на труда и социалната политика за 2024г. за помощи и обезщетения са предвидени допълнителни разходи в размер на:

\* във връзка с целогодишното обезпечаване на въведената през 2023 г. еднократна помощ за учениците от втори, трети и четвърти клас без доходен тест, независимо от вида на училището, по Закона за семейни помощи за деца.

\* във връзка с ефекта от промяна на МРЗ от 780 лв. на 933 лв., при съобразяване с разпоредбите на Наредбата за стандартите за заплащане на труда на служителите, осъществяващи дейности по предоставяне на социални услуги, които се финансират от държавния бюджет, приета с ПМС № 343 от 2020 г.;

\* разкриване на нови социални услуги и осигуряване на увеличения капацитет на съществуващи такива – чрез бюджетите на общините;

\* 42,8 млн. лв. за увеличение на издръжката на специализираните институции за предоставяне на социални услуги - чрез бюджетите на общините;

\* 1,7 млн. лв. за осигуряване в годишен размер на месечната помощ от 90 лв. на ученик, настанен в социална услуга - чрез бюджетите на общините.

**Политика на държавата в областта на здравеопазването**, касаеща бюджетите на общините

Предвиждат се допълнителни средства за 2024г., както следва:

\* за увеличение на възнагражденията на педагогическия персонал в детските ясли за достигане на средна работна заплата не по-малко от 125 на сто от средната работна заплата за страната през 2024 г.;

\* за увеличение издръжката за здравните кабинети в държавните и общинските детски градини и училища;

\* за запазване размера и за продължаване на политиката за компенсиране на разходите за отглеждане, възпитание и обучение на деца, които не са приети в детски ясли и яслени групи в детски градини;

**Политиките в областта на младежта и спорта**, насочени към насърчаване на икономическата активност и развитие на младите хора, развитие на спорта за учащи и спорта в свободното време:

\* за увеличение на определените с Постановление № 46 на Министерския съвет от 2020г. минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища.

**Политика в областта на културата**. За повишаване на интереса към българската култура и активно подпомагане създаването и разпространението на изкуство и културни продукти са осигурени допълнителни средства, в т.ч. и такива, касаещи общините, както следва:

• за допълнително целево подпомагане от държавния бюджет на държавни и общински културни организации, като от тях:

- за финансиране на културната дейност, осъществявана от държавни и общински културни организации в областта на културното и аудиовизуално наследство и библиотечното дело, в музеите, художествените галерии и библиотеките, и в читалищата, както и за реализиране на културни програми в чужбина, планове за управление и опазване на недвижимо културно наследство, по стандарти за финансиране, включително за възнаграждения на персонала въз основа на приети от Министерския съвет стандарти за финансиране и натурални показатели за съответната дейност;

- за финансиране на проекти с приоритетен характер за развитие на държавни и общински културни организации и структури с цел създаване и развитие на културни продукти.

За общините се предвижда приемане на **Национална програма** за финансиране на основен ремонт, реконструкция и изграждане на улици, на общински пътища, на водопроводи, на канализации, на пътна инфраструктура, изградена на база подхода „безопасна система/пътна безопасност“, както и за основен ремонт и реконструкция на сгради, публична общинска собственост, в които се осъществяват дейности в областта на културата за периода 2024-2026г. по проекти на общините.

## ИКОНОМИЧЕСКО И СОЦИАЛНО РАЗВИТИЕТО НА СОФИЯ КАТО НАЙ-ГОЛЯМ ГРАД И СТОЛИЦА НА СТРАНАТА

Столицата е областта с най-висок брутен вътрешен продукт на човек от населението и стойността му е над двойно по-висока от средната стойност в страната и от тази в следващата по този показател - област София.

Добрите показатели за икономическото развитие на столи­цата се проявяват и в благоприятната динамика на местния пазар на труда. Въпреки че намалява, де­лът на населението в трудоспособна възраст остава най-ви­сокият в страната – 62,9% (при 58,5% в страната). Иконо­мическата активност се увеличава значително и столицата застава начело на тази класация с коефициент от 79,9% (при 73,6% в страната). Това увеличение е съпроводено едновре­менно от ръст на заетостта и от спад в безработицата. Кое­фициентът на заетост достига 77,9% (при 70,4% в страната), а този на безработицата – 1,6% (при 5,2% в страната).

Столицата остава областта с най-добър образователен ста­тус на работната сила. Делът на населението на възраст 25–64 години с висше образование е 57,6% (при 29,8% в стра­ната), а на това с основно и по-ниско образование – 4,0% (при 16,0% в страната).

София е областта с най-благоприятна демографска картина.

Заплатите и пенсиите също нарастват и стойностите им са значително по-високи.

Делът на на­селението, живеещо под националната линия на бедност е два пъти по-нисък от този за страната.

София е безспорен лидер по инвестиционна активност. В областта работят най-голям брой пред­приятия спрямо населението – 95 на хиляда души от насе­лението (при средно 60 на хиляда души в страната). Привлечените преки чуждес­транни инвестиции също са значително повече от средните стойности за България и достигат 11,2 хил. евро на човек от населението (при 4,1 хил. евро на човек в страната).

Огромен е превесът на столицата при разходите за науч­ноизследователска и развойна дейност – 618 лв. на човек. За сравнение – в страната няма друга об­ласт, в която те да са над 100 лв. на човек от населението.

Към 30 юни 2023 г. столицата отново е първенец и по най-ви­сока степен на усвояване на европейски средства. Стой­ността на изплатените средства по оперативните програми е 4264лв. на човек от населението (при 2836 лв. в страната).

Столицата е областта с най-високи средни местни данъци в страната и през 2023 година. Най-голяма разлика със сред­ните за страната стойности се наблюдава при ставките вър­ху търговията на дребно (20,00 лв. на кв. м при 13,04 лв. на кв. м в страната), прехвърлянето на собственост (3,00% при 2,76% в страната) и таксиметровия превоз (850 лв. годишно при 471 лв. в страната).

Столицата е областта с най-висок дял на собствените от общите приходи, както и с най-голямо покритие на общинските разходи с местни приходи.

Столицата отново е и първенец в сферата на образованието с висок дял на записаните в V–VII клас, нисък дял на второгодниците, добро пред­ставяне на учениците и голям брой на студентите.

Броят на лекарите специалисти е един от най-ви­соките в страната.

Столицата остава областта с най-интензивен културен живот.

Предоставянето на административни ус­луги на „едно гише“ получава максималната оценка през 2023 година. Рейтингът за активна прозрачност на органите на местното самоуправление в областта се за­пазва и остава по-висок от средния – 74,8% в столицата при 70,3% в страната.

# ИЗПЪЛНЕНИЕ НА БЮДЖЕТ 2023

/Данните за отчет и уточнен бюджет за 2023 г. са предварителни/

Основните местни данъци и такси в Столичната община не се променят значително през последните години, което показва една относително стабилна и предвидима данъчна среда. Ставките на повечето местни данъци в столицата са близки до средните стойности за страната и останалите областни центрове, макар и в общия случай да са малко по-високи от тях поради по-големия размер на данъчните оценки. Основната част от данъчната тежест за физическите и юридическите лица е дължима към националния бюджет и е еднаква за всички части на страната. Размерът на данък МПС в Столична община е близък до средният за страната.

Бюджетът на Столична община за 2023г., в това число собствените приходи, е приет от Столичен общински съвет с Решение № 814/14.09.2023г.

## БЮДЖЕТ 2023 – ИЗПЪЛНЕНИЕ НА ПРИХОДИТЕ

Изпълнението на собствените приходи на Столична община към 31.12.2023г. е 101,6 на сто. Отчетният им размер възлиза на 956,9 млн.лв. Спрямо 2022 година са събрани 86,5млн.лв. повече.

През 2023 г. бяха положени усилия за подобряване събираемостта на приходите чрез увеличаване на броя на ревизиите и изпълнителните производства.

#### Имуществени данъци и неданъчни приходи

Анализът на изпълнението на собствените приходи на Столична община към 31.12.2023г. показва, че постъпленията от данъчни приходи се движеха с добри темпове през 2023г.

##### 1.1 ДАНЪЧНИ ПРИХОДИ

От общите постъпления от местни приходи по бюджета на общината към 31.12.2023г., 473,5млн.лв. са от данъчни приходи. Спрямо уточнения към края на годината бюджет, изпълнението е 100,8 на сто.

###### данък върху недвижимите имоти

Изпълнението е 127,6 млн.лв., спрямо уточнения бюджета за годината 100,5 на сто. Събрани са 4,8 млн.лв. повече от 2022г.

Данъкът върху недвижимите имоти е годишен и не е директно обвързан с икономическите процеси (сделки, доходи и т.н.). Този данък е с добро изпълнение през 2023г. Събраните задължения за минали години /недобори/ са в размер на 23,6 млн.лв.

За положителния финансов резултат допринесе добрата организация на данъчната администрация по реализиране процеса на събиране на данъците, в това число по събиране на просрочени задължения.

###### данък върху наследствата

При разчетени 200,000 лв. за годината, изпълнението е 178,385 лв. Високият размер на необлагаемия наследствен дял – 250 000 лв. на практика прави голяма част от наследствата необлагаеми, в резултат приходите от този данък са трудно прогнозируеми. Ставката е 0.7 на сто при наследство между братя, сестри и техните деца, и 5 на сто за наследствен дял над 250 000 лв. и за лица извън горепосочените.

###### данък върху превозните средства

По отчет към 31.12.2023г. са постъпили 114,3 млн.лв., при уточнен бюджет за годината 118,5млн.лв., или изпълнение 96,4 на сто. Изпълнението е по-голямо от 2022г. с 2,5млн.лв.

Облагането на превозните средства, подобно на недвижимото имущество, не е директно зависимо от икономическите процеси (сделки, доходи и т.н.). Събраните задължения за минали години са 17,0 млн.лв.

###### данък при възмездно придобиване на имущество и дарения

Отчетът за 2023г. е 224,6 млн.лв. или 104,0 на сто спрямо уточнения бюджет за годината. За сравнение изпълнението е с 4,0 млн.лв. повече от 2022г.

Данъкът при придобиване на имущество по възмезден начин в столицата беше увеличен от 2,5% на 3% през 2020 г. С тази стъпка на практика данъкът е вече на максимума, допустим по закон.

Облагането на сделките с имущество са обвързани пряко с икономическата активност – основно сделки с имоти, което прави приходите от този данък по-волатилни при рязка промяна в икономическата среда.

С цел подобряване на събираемостта е разработен продукт за служебно предоставяне на информация от Агенцията по вписванията, за реализираните сделки на всички общини в страната, в т.ч. и на Столична община. Съгласно чл. 51 ал.2 от ЗМДТ нотариусите уведомяват съответната община за прехвърлените вещни права върху недвижимите имоти и превозни средства.

Изпълнението на данъчните приходи като отнсителен дял спрямо разчетите по бюджета показва много добро прогнозиране на същите.

###### Патентен данък

Изпълнението към 31.12.2023г. е 4,5 млн.лв., при уточнен бюджет за годината 5,5 млн.лв. или 82,6 на сто. Освен това за 2023г. беше преведена компенсация от държавата в размер на 3,105,346 лв. за данък върху таксиметровите превози, за заплащане на данъка в намален размер от данъчно задължените лица, която се отразява като приход в раздел «Взаимоотношения с централния бюджет» по приходите на общината. За 2024г. такава компенсация от страна на държавата не се предвижда.

###### Туристически данък

Данъкът е с изпълнение 2,3 млн.лв. или 86,4 на сто спрямо уточнения бюджет за годината. Туризмът, който пострада много от противоепидемичните мерки, от липсата на туристи и ограниченията пред движението, се възстановява постепенно.

2. НЕДАНЪЧНИ ПРИХОДИ

Към 31.12.2023г. изпълнението възлиза на 483,4 млн.лв. или 102,4 на сто спрямо уточнения бюджет към края на годината.

Таксите са с най-голям относителен дял от неданъчните приходи, постъпили по бюджета на общината към 31.12.2023г. – 66,5 на сто по отчет. Изпълнението е 321,2млн.лв. за отчетния период или 102,4 на сто.

###### Изпълнение на основни видове такси:

Битови отпадъци

Отчетът към 31.12.2023г. е 266,3 млн.лв. при разчет по бюджета за годината 261,5млн.лв., или 101,8 на сто. Изпълнението е с 10,4 млн.лв. повече от същия период на 2022г.

За повишаване събираемостта при такса битови отпадъци, аналогично както при данък върху недвижимите имоти, допринася законодателната промяна на чл.169, ал.3 -а от ДОПК, съгласно която задълженията се събират по реда на възникване. В рамките на цитираното изпълнение, събраните стари задължения /недобори/ са в размер на 45,8 млн.лв.

Ползване на пазари, тържища, панаири, тротоари, площади и улични платна

Изпълнението към 31.12.2023г. е 4,5 млн.лв., при уточнен бюджет за годината 4,8млн.лв. или 93,2 на сто. Изпълнението е повече от същия период на 2022г. с 97,1 хил.лв.

Ползване на детски градини и ясли

От 1 април 2022 г. детските градини и ясли станаха безплатни, за ползването им родителите на децата, които ги посещават, не внасят такси. Съществуващият отчет е от такси за Комплеските за детско хранене, които не са отменени.

Технически услуги

Изпълнението към 31.12.2023г. е 108,5 на сто. Постъпленията са 38,0 млн.лв., с 4,5 млн.лв. повече от 2022г. По този приходен параграф постъпват и таксите за строителни разрешения, като за 2023г. от тях са постъпили 20,1 млн.лв.

Притежаване на куче

При разчет за годината 175 хил. лв., са постъпили 173,7 хил. лв. или 99,3 на сто. При анализ на приходите от тази такса трябва да се отчете и нормативно дадената възможност за освобождаването от такса на значителен брой животни.

Други общински такси

Бюджетът е 0,85 млн. лв. за 2023г. Изпълнението е 159,6 на сто. По този параграф постъпват такси за лицензи, за разрешения за провеждане на мероприятия, приходи от маршрутна дейност, такса категоризация, такса за отсичане на дървета от ОбП “Общински земи и гори”, и др.

###### Глоби, санкции и наказателни лихви

Изпълнението към 31.12.2023г. е 18,6 млн.лв. или 77,5 на сто.

###### Други неданъчни приходи

При разчет за 2023г. 1,0 млн.лв. са постъпили 1,4 млн.лв. като местни приходи.

По този приходен параграф постъпват приходи от застрахователни обезщетения, средства от предаване на вторични суровини, режийни разноски при продажба на общински имоти, реализирани курсови разлики от валутни операции и др. Част от тези приходи постъпват през годината и с тях се завишава бюджетът, като не се разчитат с първоначалния бюджет.

###### Други местни приходи:

Приходи и доходи от собственост

Изпълнението е 44,9 млн.лв. за периода. Планираният за годината приход е изпълнен на 91,2 на сто спрямо уточнения бюджет за годината. В това число:

Приходи от наеми на имущество

Разчетени с уточнения бюджет в размер на 17,3 млн.лв., са с изпълнение 92,5 на сто към 31.12.2023г. Реализирани са 16,0 млн.лв., като в това число от наеми за реклама, включени в този параграф, както и от приходи от разрешения за поставяне на рекламно-информационни елементи /услуги реклама/ за отчетния период са събрани 4,7 млн.лв.

**Наеми на земя.** При разчет 5,5 млн.лв., изпълнението е 5,5 млн.лв. или 100,0 на сто.

В този параграф се включват приходи от отдаване на терени под наем от районите и отдаване на площи в паркове и градини от Столична община.

**Нетни приходи от продажба на продукция, стоки и услуги (по §2404).** Постъпили са 15,6млн.лв., с 3,3 млн.лв. повече от 2022г. Тук са включени приходи от: продажба на тръжни книжа, приходи от услуги на общинските предприятия за обредни услуги, билети на Зоопарка, педагогически услуги, приходи на Столичните театри и др.

**Приходите от дивиденти (§ 2407).** Изпълнението е 91,5 на сто от годишния план към 31.12.2022г., постъпили са 7,8 млн.лв. за 2023г.

При анализ на приходите от дивиденти следва да се отчете, че изпълнението зависи от последващи решения на общинския съвет за освобождаване на общински търговски дружества от дивиденти.

**Продажба на нефинансови активи**.

Изпълнението е 91,35 млн.лв. за периода. Планираният за годината приход е изпълнен на 111,3 на сто спрямо уточнения бюджет за годината. Това се дължи най-вече на взетото решение от Столичен общински съвет за продажба на общински жилища и реализираните през годината продажби.

Съгласно указания на Министерство на финансите, дадени с Писмо № ДДС № 5/2015г., в този приходен параграф се разчитат с бюджета и отчитат и приходите от приватизация.

**Приходи от концесии**. Изпълнението към 31.12.2023г. е 101,5 на сто, при бюджет за годината 1,9 млн.лв., са постъпили 1,93 млн.лв.

## БЮДЖЕТ 2023 – ИЗПЪЛНЕНИЕ НА РАЗХОДИТЕ

Общо разходите по уточнения към 31.12.2023г. бюджет на СО /без тези по оперативни програми/ са 2,565,517,615 лв., изпълнението е 2,216,027,468 лв., или 86,4 на сто.

В това число:

* *за държавни дейности изпълнението е 1,261 млрд.лв. или 94,8 на сто, в това число за текущи разходи 94,2 на сто.*
* *за местни дейности – 1,146 млрд.лв. изпълнение, 81,1 на сто, в това число за текущи разходи 627,4 млн.лв. или 86,2 на сто.*
* *дофинансирането на държавната дейност с общински средства е в размер на 96,1млн.лв. по отчет, изпълнение 81,9 на сто, от които за текущи разходи 46,4млн.лв.или 79,6 на сто.*

Изпълнението по функции е, както следва:

Функция “Образование”

При годишен разчет 894,7 млн.лв., изпълнението е 863,4 млн.лв. или 96,5 на сто. Характерното за тази функция е, че столичните училища и детски градини са определени като делегирани от държавата дейности и се издържат със средствата от обща субсидия от централния бюджет.

Изпълнението във функция “Образование” на държавни дейности е 805,5 млн.лв. или 97,1 на сто. Изпълнението на местните дейности е 8,8 млн.лв.

Изпълнението в дофинансирането от общинския бюджет е 49,1 млн.лв., от които 47,2млн.лв. за капиталови разходи.

Функция “Здравеопазване”

При разчет 108,5 млн.лв., изпълнението e 88,2 млн.лв., от които по източници на финансиране:

За делегирани държавни дейности 64,4 млн.лв. или 89,1 на сто.

За местни дейности изпълнението е 21,6 млн.лв. или 64,2 на сто, в т.ч. за текущи разходи 13,6 млн.лв. – 83,6 на сто.

Дофинансирането на държавни дейности с местни приходи е с изпълнение в размер на 2,3 млн. лв. или 84,6 на сто.

Функция “Социално осигуряване, подпомагане и грижи”

Изпълнението е 210,7 млн.лв., при разчет 240,1 млн.лв., или 87,8 на сто. За делегираните държавни дейности изпълнението е 190,2 млн.лв. или 88,1 на сто. За местните дейности са изразходвани 12,5 млн.лв. или 77,0 на сто и дофинансиране 1,4 млн.лв.

За социален патронаж - местна дейност, са разчетени с бюджета 6,7 млн.лв., изпълнението е 98,9 на сто.

В дейност 589 - “Други дейности по социално осигуряване, подпомагане и заетост”, в държавни дейности, се отразяват средствата по Наредба №2/ 31.03.2006г. в размер на 68,9 млн.лв. по бюджет и 63,4 млн.лв. по отчет за периода, за компенсации за безплатни и по намалени цени пътувания на ветерани от войните, военноинвалиди, военнопострадали, учащи, граждани по чл. 68, ал.1-3 от Кодекса за социално осигуряване, в т.ч. междуселищни пътувания в границите на областта и на държавни служители на МВР. Средствата са от централния бюджет.

Функция “Жилищно строителство, комунално стопанство”

При разчет 646,2 млн.лв., изпълнението е 463,1 млн.лв. или 71,7 на сто, в това число за текущи разходи при план 376,9 млн.лв. изпълнението е 310 млн.лв. или 82,2 на сто. Издръжката е изцяло разход от общинския бюджет. С висок относителен дял в раздела е дейност “Чистота” – при разчет 165,2 млн.лв., изпълнението е 152 млн.лв. или 91,9 на сто за отчетния период.

Функция “Отбрана и сигурност”

Изпълнението е 14,4 млн.лв. в т.ч. 8,6 млн.лв. или 53,4 на сто изпълнение на държавни дейности, 5,8 млн.лв. изпълнение на местни дейности или 71,3 на сто, в това число изпълнение на текущи разходи в местни дейности 67,2 на сто.

Функция “Почивно дело, култура и религиозни дейности”.

При разчет 78,7 млн.лв., изпълнението е 70 млн.лв. – 89,0 на сто. В този раздел се отразява издръжката на Столична библиотека, културните домове, Столичните театри, Софийската художествена галерия, Зоопарк-София, РКИ РЦСИ – „Топлоцентрала“ и други дейности по културата, както и дейностите по физкултура, спорт и младежки дейности. В това число делегирани държавни дейности – изпълнение 103,7 на сто, местни дейности 87,0 на сто и дофинансиране 62,5 на сто.

Функция “Икономически дейности и услуги”.

С висок относителен дял в тази функция е дейност 849 “Други дейности по транспорта”, по която в местните дейности са отчетени 217,1 млн.лв. от които за текущи разходи 173,0 млн.лв., в това число 40,2 млн.лв. или 97,6 на сто от годишния бюджет за преференциални пътувания и 132 млн.лв. или 90,7 на сто компенсации по Регламент 1370 на ЕК. Азплатени са и 0,8 млн.лв. като външни услуги.

В държавни дейности са отчетени средствата по Наредба № 3 от 4.4.2005г. – субсидия за вътрешноградски и междуселищни пътнически превози в размер на 92,5млн.лв. за отчетния период от Централния бюджет.

Функция “Разходи, некласифицирани в други дейности”

Разходите за лихви по заеми са в размер на 16,4 млн.лв. за периода, по отчет.

Функция “Общи държавни служби”

При разчет 171,5 млн.лв. изпълнението е 153,7 млн.лв. или 89,6 на сто, от които в държавна отговорност 96,6 на сто, в дофинансиране на държавни дейности от местни приходи 77,7 на сто и в местни дейности за текущи разходи 91,1 на сто.

## БЮДЖЕТ 2023 – ИЗПЪЛНЕНИЕ НА ИНВЕСТИЦИОННАТА ПРОГРАМА

С Решение № 814 от 14.09.2023г., Приложение 3, Столичният общински съвет утвърждава Разчет за финансиране на капиталови разходи - поименен списък по обекти за строителство и основен ремонт, за придобиване на материални и нематериални дълготрайни активи и проучвателни и проектни работи в размер 683,0 млн.лв. в т.ч. финансирани със средства от местни данъци и неданъчни приходи, целева субсидия от държавния бюджет и трансфери, банкови заеми и средства от приватизация - общо 387,4 млн.лв. и 295,6 млн.лв. средства от оперативни програми.

С писма за промяна на бюджетните взаимоотношения на Общината с централния бюджет и други бюджети, корекции отразяващи решения на Общинския съвет, със заповеди за вътрешни преразпределения на бюджетни средства в т.ч. към райони и поделения, инвестиционната програма към края на годината достигна размер 471,3 млн. лв. в частта на бюджетните средства.

Към 31.12.2023г., по предварителни данни, разплатените строително-монтажни работи, основни ремонти, проектиране, доставка на машини, съоръжения и оборудване и отчуждаване на имоти възлизат на 310,9 млн. лв., без разплатеното по оперативни програми.

За същия период по проекти, финансирани със средства от Европейския съюз и съфинансирани от Столична община, са разплатени 300,0 млн.лв. В капиталовата програма на Столична община са включени и разходите за изграждане на столичния метрополитен. Бенефициент по програмата е „Метрополитен“ ЕАД и респективно разходът не се отразява в касовото изпълнение на извънбюджетната сметка на Столична Община. Тъй като се изгражда актив публична собственост, обектът се описва в капиталовата програма на СО.

# БЮДЖЕТ 2024

Бюджетът на Столична община за 2024г. е съобразен с Актуализираната средносрочна бюджетна прогноза на държавата и с тенденциите в развитието на икономиката.

Държавните трансфери са отразени в размерите, разчетени за Столична община със ЗДБРБ за 2024г.

## ДАНЪЧНА ПОЛИТИКА И ПРОГНОЗА ЗА СОБСТВЕНИТЕ ПРИХОДИ

Всичко приходи на Столична община за 2024г. - предвижда се да постъпят средства в размер на 2 577 149 857 лв.

**Таблица:** Бюджет 2024 –приходи

|  |  |
| --- | --- |
| Източник | Планиран размер (лева) |
| Бюджетни приходи | 2 464 715 657 |
| Приходи по Европейски програми и проекти | 112 434 200 |
| ОБЩО | **2 577 149 857** |

## ПРЕОТСТЪПЕНИ ДЪРЖАВНИ ПРИХОДИ

С Решение на Министерски съвет /РМС/ №346/2023г., изменено и допълнено с РМС №847/2023г., сe приемат единните разходни стандарти за делегираните от държавата дейности с натурални и стойностни показатели за 2024г.

Със Закона за държавния бюджет на РБългария /ЗДБРБ/ за 2024 година се определят субсидиите за общините, както и натуралните и стойностни показатели за делегираните от държавата дейности по функции, в това число и за Столична община.

В бюджетните взаимоотношения между централния бюджет и бюджета на Столична община /ЗДБРБ за 2024г./, предвидените средства за финансиране на делегираните от държавата дейности /обща субсидия/ за 2024 година са в размер на 1 090 472 880 лв. В тази субсидия са включени в целогодишен размер някои разходи, в т.ч. заплати, променени от различни периоди на 2023г.

При разработването на проектобюджета на Столична община, средствата за финансиране на делегираните от държавата дейности са определени по функции и дейности, съгласно Единната бюджетна класификация, в размер не по-малко от предвидените със ЗДБРБ за 2024г.

**Таблица:** Взаимоотношения на СО с централния бюджет за 2024г.

|  |  |  |  |  |  |
| --- | --- | --- | --- | --- | --- |
| **взаимоотношения с ЦБ** |  | **2023 г.** | **2024 г.** | **2024 г. спрямо 2023 г.** | **2024 г. спрямо 2023 г.** |
| **1** | **2** | **3** | **4** | **к.4 - к.3** | **%** |
| **Общо** |  | **977 147 026** | **1 114 939 780** | **137 792 754** | 14,1 |
| а/ обща субсидия и др.трансфери за държавни дейности от ЦБ | §3111 | 953 039 526 | 1 090 472 880 | 137 433 354 | 14,4 |
| б/ трансфери за местни дейности от ЦБ вкл. | §3112 |  |  |  |  |
| - обща изравнителна субсидия |  | 0 | 0 | 0 |  |
| - трансфер за зимно поддържане и снегопочистване на общински пътища |  | 1 001 800 | 1 009 600 | 7 800 | 0,8 |
| в/ целева субсидия за капиталови разходи | §3113 | 23 105 700 | 23 457 300 | 351 600 | 1,5 |

Към така определената субсидия за делегирани държавни дейности, разчетена за Столична община със ЗДБРБ за 2024г., e добавен преходният остатък от 2023г.

Отделно като субсидия за вътрешноградския транспорт в София със ЗДБРБ за 2024г. са предвидени 89 000 000 лв. – делегирана държавна отговорност, които ще дойдат с корекция на бюджета на Столична община от Централния бюджет през годината. По същия ред, с корекция от държавата, постъпват и средства за компенсации на издадени карти за ползване на градски транспорт от правоимащи, които средства се определят по общини от Министерство на транспорта.

Със ЗДБРБ за 2024г. отново не се предвижда изравнителна субсидия за Столична община. Съгласно Методиката за определяне на тази субсидия общината реализира собствени приходи, надвишаващи с повече от 20 на сто средните за страната на човек от населението и не получава изравнителна субсидия за допълване на местните дейности.

Предоставеният трансфер за други целеви разходи за местни дейности в размер на 6,377,000 лв., е за покриване ефекта от увеличението на минималната работна заплата. Този трансфер е над средствата, посочени като взаимоотношения с централния бюджет.

В проекта за бюджет, в частта му за **местни приходи,** са заложени като прогноза постъпленията от местни данъци и такси, цените на предоставяните публични услуги на населението, наемите от отдадените под наем общински имоти, приходите от продажба на общинско имущество и други. Техният размер е определен на база извършен анализ на изпълнението на същите през предходната година, тенденциите в развитието на икономиката, както и нормативните промени.

## ИМУЩЕСТВЕНИ ДАНЪЦИ И НЕДАНЪЧНИ ПРИХОДИ

|  |  |
| --- | --- |
| **Собствени бюджетни приходи** | **937,926,500** |
| - Данъчни приходи | 483,910,000 |
| - Неданъчни приходи | 454,016,500 |

1. ДАНЪЧНИ ПРИХОДИ

Прогнозата за данъчните приходи за 2024 година е **483,910,000 лв.,** в това число по основните видове данъци, както следва:

|  |  |
| --- | --- |
| Вид данък | Планиран приход (лева) |
| Данък върху недвижимите имоти | 130,000,000 |
| Данък върху превозните средства | 118,500,000 |
| Данък при възмездно придобиване на имущество и дарения | 225,000,000 |
| Патентен данък и данък върху таксиметров превоз: | 7,500,000 |
| в т.ч. данък върху таксиметров превоз на пътници | 5,000,000 |
| Туристически данък | 2,700,000 |

Изпълнението на основните местни данъци и такси по бюджета на Столичната община показва една относително стабилна и предвидима данъчна среда. Ставките на повечето местни данъци в столицата са близки до средните стойности за страната и останалите областни центрове. Нивата на някои от местните данъци в Столична община са следните:

* Данъкът върху недвижимите имоти е на ниво от 1,875‰.
* Данъкът за прехвърляне на собственост в Столичната община е 3%.
* Данъкът върху превозните средства и леките автомобили (с мощност от 74 kW до 110 kW при отчитане на най-тежкия екологичен компонент) в Столичната община е 1,69 лв./kW.

2. НЕДАНЪЧНИ ПРИХОДИ

Прогнозата за **неданъчните приходи** за 2024 година е **454,016,500 лв.**

Те включват **приходи и доходи от собственост** 52,517,000 лв.

* Приходите от наеми на имущество, се разчитат в размер на 21,500,000 лв. От наеми на земя прогнозата е да постъпят 6,000,000 лв. Разчетът е на база оценка на потенциалните приходи от тази дейност.
* По §2404 «Нетни приходи от продажба на продукция, стоки и услуги» са предвидени 18,000,000 лв. Включени са приходи от продажба на тръжни книжа, услуги на общинските предприятия за обредни услуги, билети на Столичен зоопарк, право на рекламна дейност, приходи на Столичните театри и др. Постъпленията са по-добри през 2023г., в сравнение с предходната 2022г. Са постъпили с 3,3 млн.лв. повече.
* Приходите от дивиденти /§2407/ са регламентирани с чл. 1 от Наредбата за управление на еднолични търговски дружества с общинско участие и се предвижда през 2024г. да постъпят в размер на 7,000,000 лв.

В бюджета за 2024г. са заложени да постъпят от местни такси 323,649,500 лв., в това число по основни видове такси, както следва:

|  |  |
| --- | --- |
| Местни такси | Планиран приход (лева) |
| Битови отпадъци | 266,500,000 |
| Ползване на пазари, тържища, панаири,тротоари, площади и улични платна | 5,000,000 |
| Ползване на общежития и др. по образованието | 3,500 |
| Комплекси за детско хранене и др. по здравеопазването | 950,000 |
| Социални услуги | 2,300,000 |
| Административни услуги | 6,600,000 |
| Технически услуги | 39,000,000 |
| Откупуване на гробни места | 1,716,000 |
| Такса за притежаване на куче | 180,000 |
| Други общински такси | 1,400,000 |
|  |  |

С оглед осигуряване на разходите по предоставяне на услугите по сметосъбиране и сметоизвозване, обезвреждане на битовите отпадъци в депа или други съоръжения и поддържане териториите за обществено ползване през 2024 година, се планират приходи от таксата за битови отпадъци на база изпълнението за 2023 г. Ще се работи за осигуряване на по-добра събираемост както от текущите задължения за съответната година, така и от задълженията за предходни години.

Проектобюджетът за 2024 г. предвижда следните други приходи:

* Глоби, санкции и наказателни лихви 25,000,000 лв. Съгласно ДДС №12 от 2011г., т.24 лихвите за просрочие на местните данъци и такса за битови отпадъци се отнасят към параграф «Глоби, санкции и наказателни лихви». Лихвите за просрочие зависят от размера на събраните стари задължения за данъци и такса за битови отпадъци и от периода, за който се отнася съответното задължение.
* Други неданъчни приходи 1,000,000 лв. По този приходен параграф постъпват приходи от застрахователни обезщетения, постъпили средства от предаване на вторични суровини, режийни разноски при продажба на общински имоти и др. С постъпилите застрахователни обезщетения и някои други неданъчни приходи, които не могат да бъдат предвидени с първоначалния бюджет, се завишава приходната част на бюджета на общината през годината.
* Разчетени са 1,900,000 лв. за корпоративен данък /2 процента върху приходите от дейности, с характер стопански/ и за ДДС 2,000,000 лв.
* От продажба на нефинансови активи 53,800,000 лв.

В това число:

* + от продажба на сгради 39,000,000 лв.;
  + от продажба на НМА /право на строеж/ 300,000 лв.
  + от продажба на земя 14,500,000 лв.

За 2024г. са разчетени средства на база предоставена прогноза за приходи от Столична общинска агенция за приватизация и Решенията на Столичен общински съвет за продажби на нефинансови активи, в това число от продажба на общински жилища.

* Приходи от концесии 1,950,000 лв.

## УПРАВЛЕНИЕ НА ДЪЛГА И ФИНАНСИРАНЕ

Преходният остатък на Столична община от 2023г. е 193,024,538 лв., в т.ч. за делегирани държавни дейности 80,765,664лв., за местни дейности и дофинансиране 112,258,874лв.

В това число на общия преходен остатък са и средствата на депозит на Общински гаранционен фонд в размер на 2,519,650 лв.

В разчета за разходите за дейностите по чл.62 от ЗМДТ, включени в бюджетните дейности по Единната бюджетна класификация, е разпределен част от преходния остатък на общината, представляващ преходен остатък от Такса за битови отпадъци /ТБО/ от 2022г., в размер на 23,7 млн.лв., изчислен като разлика между постъпленията от ТБО и изпълнението на План-сметката по чл.66 от ЗМДТ за 2022г.

Преходният остатък от ТБО от 2023г., който се изчислява също като разлика от постъпленията от ТБО за годината и извършените разходи по План-сметката по чл.66 от ЗМДТ, в размер на 32,153,795 лв., предлагаме да бъде ползван през 2024г. съгласно регламента на чл.126 от Закона за публичните финанси, като в края на годината бъде наличен и включен в План сметката по чл. 66 от ЗМДТ за 2025г.

За усвояване на заеми през 2024 г. са разчетени 203,073,800 лв. от банки в чужбина.

През 2024г. ще бъдат погасени заеми (главница), в размер на 35,237,120 лв.

|  |  |
| --- | --- |
| Операции, свързани с дълга | Лева |
| Усвояване на заеми: | 203,073,800 |
| - дългосрочен заем от ЕИБ за финансиране изпълнението на проект “Устойчива градска мобилност. Изграждане и реконструкция на основни артерии от кръгово-радиалната улична мрежа на София”- улици и тротоари | 82,144,831 |
| -Изграждане на участък от Линия 3 на метрото в София | 120,928,969 |
| **Погасяване на заеми:** |  |
| - средства за погасяване на заеми | 35,237,120 |

Законът за публичните финанси регламентира поемането на общински дълг и поставя изисквания за максималния размер на годишните разходи по обслужване на дълга и размера на общинските гаранции като процент от собствените приходи на общината и общата изравнителна субсидия. Заемите, поети от Столична община са изключително от международни финансови институции, с инвестиционно предназначение и се характеризират с дълги срокове за погасяване и благоприятни финансови условия. По тази причина общината отговаря на всички законови изисквания за размера на дълга и неговотo обслужване.

* *Разходите по обслужване на дълга и общинските гаранции са под законово регламентирания максимум;*
* *Провежда се активна политика в съответствие с инвестиционните приоритети;*
* *Дългосрочният матуритетен профил на заемите поддържа ниски нивата на годишното обслужване на дълга.*

С решение на СОС бе приета Стратегия за управление на дълга на Столична община за периода 2024-2028 година, която дава предвидимост и устойчивост в дълговата политика на общината.

## БЮДЖЕТ 2024 - РАЗПРЕДЕЛЕНИЕ НА РАЗХОДИТЕ

Бюджетът на Столична община за 2024г. в разходната му част е разработен с ясни приоритети, като са отчетени и нормативните изисквания, и са взети предвид влезлите в сила решения на Столичен общински съвет.

Приоритетите, на които се акцентира, са:

* Строеж на детски градини, както и проектиране на нови обекти;
* Подобряване на инфраструктурата – пътна, тротоарна, проектиране и изграждане на многоетажни паркинги;
* Чистота и зеленина;
* Дигитална трансформация;
* Култура и спорт;
* За граждански бюджети по райони – до 200 000 лв. на район, които да се разпределят от гражданите в районите за предложени от тях обекти от местно значение. За реализацията на по-голям проект на територията на цяла Столична община се предвиждат до 500,000 лв. със същата цел, като ще бъде предложен конкретен механизъм за реализиране на тези проекти.

При разработване на разходната част на бюджета за 2024г. е набрана и анализирана информация от всички второстепенни и от по-ниска степен разпоредители с бюджет: райони, дирекции, общински предприятия. Намалени са еднократно предоставените разходи. Анализирана е тенденцията на разходите на база отчетни данни. Формирането на разходите по дейности е в рамките на размера на прогнозните приходи за местни дейности и трансферите от централния бюджет.

Разходите на Столична община за 2024г. са в размер на **2,577,149,857лв.,** както следва:

* *Бюджетни средства 2,464,715,657 лв.*
* *средства по европейски програми 112,434,200 лв.*

Подробна информация за разходите е предоставена в **Приложение № 2.**

/Към разходната част на бюджета е добавен преходният остатък от 2023г/.

По видове дейности разпределението на разходите е:

* *делегирани държавни дейности са разчетени 1,169,189,832 лв.;*
* *общинските дейности се предвиждат общо 1,326,287,295 лв., включително средствата по европейски програми;*

*- дофинансиране на държавни дейности с общински приходи са разчетени 81,672,730лв.*

|  |  |  |  |  |
| --- | --- | --- | --- | --- |
| НАИМЕНОВАНИЕ | ЗДБРБ  за | ЗДБРБ  за | Увеличение | Увеличение |
|  | **2023 г.** | **2024 г.** | **2023 / 2024 г.** | **%** |
| **1** | **2** | **3** | **4** | **5** |
| **Разходи за делегирани от държавата дейности включително:** | **953 039 526** | **1 090 472 880** | **137 433 354** | **14,4** |
| Функция "Общинска администрация" | 62 511 800 | 65 802 100 | 3 290 300 | 5,3 |
| Функция "Отбрана" | 9 275 749 | 11 083 787 | 1 808 038 | 19,5 |
| Функция "Образование" | 742 282 802 | 843 637 104 | 101 354 302 | 13,7 |
| Функция "Здравеопазване" | 59 116 265 | 62 624 167 | 3 507 902 | 5,9 |
| Функция "Социални грижи" | 63 848 176 | 88 315 852 | 24 467 676 | 38,3 |
| Функция "Култура" | 16 004 734 | 19 009 870 | 3 005 136 | 18,8 |

Министърът на финансите изготвя разходната част на делегираните от държавата дейности, финансирани чрез бюджетите на общините, по общини, в съответствие с приетите стандарти за финансиране на делегираните от държавата дейности с натурални и стойностни показатели.

В рамките на общия бюджет са предвидени:

* ***текущи разходи******1,965,204,187 лв.****, изцяло финансирани с бюджетни средства.*
* ***капиталови разходи 611,945,670 лв.,*** *в това число:*
* *бюджетни средства 499,511,470 лв.*
* *Средства по Европейски оперативни програми 112,434,200 лв.*

**Определянето на стандартите за издръжка на делегираните от държавата дейности** за 2024г. се извърши с РМС № 346/2023г., изменено и допълнено с РМС 847/2023г. „За приемане на стандарти за делегираните от държавата дейности с натурални и стойностни показатели“.

Съгласно Единната бюджетна класификация за страната, разходите се разделят на:

* **Разходи за заплати** на персонала, нает по трудови и служебни правоотношения. За 2024г. са разчетени средства за работна заплата в размер на 753,230,149 лв. В това число:
  + - за делегирани държавни дейности 638,140,028 лв.
    - за дофинансиране 54,236,643 лв.
    - за местни дейности 60,853,478 лв.

**Политика по доходите.** Актуализираната средносрочна бюджетна прогноза на държавата за периода 2024-2026г. предвижда увеличение на размера на минималната работна заплата на 933 лв. от 01.01.2024г.

Предвидено е увеличение на средствата за работна заплата в местните дейности и дофинансиране с 10 на сто, в т.ч. на общинска администрация. За Столичните театри и общински културни институти увеличението на средствата за работна заплата е с 20 %.

За делегираните държавни дейности заплатите се завишават в рамките на разходните стандарти, следвайки политиката по доходите на държавата за съответната област и в рамките на съществуващата нормативна уредба.

**Текущата издръжка** включва разходи за: материали, отопление, осветление, текущи ремонти, външни услуги, учебни помагала, храна, средства за работно облекло и други, в съответствие с дейността. Субсидиите за читалища, както и за медицинска дейност също са в рамките на разчетените веществени разходи. С бюджет 2024 издръжката е оптимизирана.

В рамките на текущите разходи са заложени средства за осъществяване приоритетите на общината. Разчетен е допълнителен бюджет за озеленяване, култура, дигитализация, спорт и младежки дейности. Увеличена е издръжката на Столичен зоопарк с 350,000 лв., както и средствата за кметства - за провеждане на мероприятия от местно значение, по 10 хил.лв. на кметство.

Разпределение на разходите по бюджетни функции, съгласно Единната бюджетна класификация:

### Функция “Общи държавни служби” – текущи разходи

Включва дейностите на Столичния общински съвет, общинската и районните администрации.

Предвидените средства за **дейност “Общински съвети“**, която е общинска отговорност, са в размер на **4,813,300 лв.** и представляват разходите за издръжка на Столичен общински съвет /СОС/.

Възнагражденията на общинските съветници са определени с Решение №338/12.06.2014г. на СОС.

В проектобюджета са разчетени заплатите на председателя на СОС, на омбудсмана на София и заместник омбудстмана, които се отразяват по §01-01 „Заплати на персонала по трудови правоотношения“.

По § 02 “Други възнаграждения на персонала” са разчетени за 2024г. средства в размер на 2,100,000 лв., в т.ч. възнагражденията на общинските съветници в СОС, участие на общински съветници в комисии, за външни експерти в СОС на граждански договори, възнаграждения на сътрудници на политически партии, възнаграждения на експерти към омбудсмана и други плащания.

По §05-00 “Осигурителни вноски” са разчетени 250,000 лв.

**В §10-00 “Издръжка” са разчетени средства в размер на 969,774 лв., в т.ч.**

* *разходите на общинските съветници във връзка с работата им в общинския съвет /до 30% от брутното възнаграждение на Председателя на СОС/;*
* *представителни разходи в съответствие със ЗДБРБ за 2024г. в размер до 1,5 на сто от общия годишен размер на разходите за издръжка за дейност „Общинска администрация“.*
* *издръжка за дейността на омбудсмана;*

За „Асоциация за развитие на София“, се разчитат средства след решение на Столичен общински съвет. За Програма “Европа” са предвидени 642,480 лв., в това число преходен остатък от 142,480 лв. от 2023г.

Разходи за членски внос 2,000 лв.

За **“Общинска администрация”** за текущи разходи са предвидени  **157,967,892 лв.**

* *за делегирани държавни дейности 68,570,136 лв.,*
* *за дофинансиране на делегирани дейности 63,334,419 лв.*
* *за издръжка – местни дейности 26,063,337 лв.*

Средствата за делегираните от държавата дейности за тази функция, определени съгласно показателите, приети с РМС № 346/2023г., изменено и допълнено с РМС 847/2023г. „За приемане на стандарти за делегираните от държавата дейности с натурални и стойностни показатели“ за 2024г., са предназначени за общинска администрация - заплати, други възнаграждения и плащания за персонала и задължителни осигурителни вноски от работодатели на лицата по трудови, извънтрудови и служебни правоотношения. Общинският съвет, по предложение на кмета на общината, определя числеността на персонала за делегираната от държавата дейност „Общинска администрация” в рамките на средствата, определени по стандартите.

Съгласно структурата на общинската администрация на Столична община и районите, общата численост на персонала е 2 760 щатни бройки, от които в делегирана държавна отговорност 2008 и 752 щатни бройки в дофинансиране.

Като приоритет в тази функция са разчетени разходите за дигитализация, които в частта за текущи разходи възлизат на 2,485,000лв.

В дейността се разчита бюджет за данък сгради на обектите - общинска собственост; разходите, произтичащи от Закона за здравословни и безопасни условия на труд /чл.25/; разходите за представителни цели – до 3 на сто от общия размер на разходите за издръжка на дейността /ЗДБРБ за 2024 г./; за канцеларски материали, поддръжка на техниката и всички веществени разходи по издръжка на сградите, в които се помещава общинската администрация, включително и на районите.

С бюджета на Столична община за 2024 г., на основание измененията и допълненията от 2020г. в членове 21, 44 и 52 на Закона за местното самоуправление и местната администрация (ЗМСМА), се внасят за одобрение в общинския съвет средствата за заплати, осигурителни вноски и издръжка на кметствата и населените места, както и средства за изпълнение на дейности от местно значение, които за 2024 предлагаме да бъдат по 10,000 лв. на кметство. Бюджетите на кметствата са в рамките на бюджетите на районите. Изграждането, основният и текущ ремонт на социалната и техническата им инфраструктура се разчитат в рамките на Капиталовата програма на Столична община, както и по бюджетите на районите.

### Функция “Отбрана и сигурност“ – текущи разходи

Основните дейности, осъществявани от направлението, са:

*- опазване на обществения ред;*

*- защита при бедствия;*

*- отбранително-мобилизационна подготовка.*

По бюджета са разчетени **29,414,068 лв.,** от които общинска отговорност 11,140,495лв.

В разчета за издръжка са включени средства по договор със СДВР за звено “Общинска полиция”, в размер на 6,260,916 лв. През годината тези средства се намаляват от разхода и се превеждат със знак (-) от прихода, като трансфер между бюджетни организации. По тази причина не фигурират в отчета на разхода за 2023г.

За 2 щатни бройки, за Оперативен център за видеонаблюдение на Южна дъга на околовръстен път са разчетени за заплати 32,560 лв., за осигурителни вноски 6,284лв., в дейност 239 “Други дейности по вътрешната сигурност“ – местна дейност.

В дейността на дирекция „Аварийна помощ и превенция” се включва:

* *Функционирането на Полигона за обучение на деца, ученици и доброволни формирования в Панчарево;*
* *Участие в провеждането на спасителни дейности за справяне с последиците от възникнали природни явления ;*
* *Премахването на опасни дървета и клони от тротоари, булеварди, улици и паркове;*
* *Координиране дейността на работата на доброволното формирование на СО за предотвратяване или овладяване на бедствия, пожари и извънредни ситуации и за отстраняване на последиците от тях, в т.ч. извършва обучението на доброволците;*
* *Център на Столична община за „Превенция при бедствия, аварии и кризи“ в ж.к.“Свобода“.*

Дирекция „Сигурност” изпълнява следните функции:

* *Осигурява обществения ред, сигурността, защитата на населението при бедствия, аварии, инциденти и други извънредни ситуации;*
* *Извършва наблюдение на територията на общинските обекти, свързани със системата за видеонаблюдение;*
* *Организира и координира дейностите по изпълнението на задачите на Звено „Общинска полиция”, СДВР и Столична община по договора между СДВР и Столична община;*
* *Участва в подготовката на документацията и провеждането на процедури по ЗОП за охрана на общински сгради и обекти, и др., свързани с дейността на дирекцията.*

Във функцията са включени разходи за дейности, които се финансират за сметка на държавния трансфер в размер на 11,083,787лв. Като преходен остатък от предходната 2023г. са преминали 7,189,786лв. – държавна отговорност и 430,426 лв. – местни дейности, за текущи разходи.

За преодоляване последиците от стихийни бедствия и превантивна дейност са предвидени общо 1,250,500 лв., в това число 300,000 лв. за аварийно почистване на речни корита.

Средствата, разчетени със Закона за държавния бюджет за 2024г., се формират на база разходни стандарти и натурални показатели за:

- Други дейности по вътрешната сигурност – местни комисии за борба срещу противообществените прояви на малолетните и непълнолетните, центрове за превенция и консултативни кабинети към тях, обществени възпитатели; детски педагогически стаи; районни полицейски инспектори; секретари на местни комисии за борба с трафика на хора;

- Отбранително-мобилизационна подготовка, поддържане на запаси и мощности – оперативни дежурни за носене на денонощно дежурство; изпълнители по поддръжка и по охрана на пунктове за управление; офиси за военен отчет; дейности по плана за защита при бедствия;

- Превантивна дейност за намаляване на вредните последствия от бедствия и аварии – по решение на Междуведомствената комисия за възстановяване и подпомагане към Министерския съвет, както и средства, предоставени със ЗДБРБ за 2024г. от държавата, които са в размер на **212,529 лв**.

- Ликвидиране на последици от стихийни бедствия и производствени аварии – по решение на Междуведомствената комисия за възстановяване и подпомагане към Министерския съвет;

- Доброволни формирования за предотвратяване или овладяване на бедствия, пожари и извънредни ситуации и за отстраняване на последиците от тях.

### Функция “ Образование” - текущи разходи

Във функция «Образование» като **делегирани държавни дейности** са определени специалните групи в детските градини за деца със специални образователни потребности, подготвителни групи в училищата, неспециализираните и спортни училища, професионалните паралелки и общежитията, детските градини, а в частта за работна заплата, осигурителни плащания и присъща издръжка за персонала - центровете за подкрепа на личностното развитие.

**Всичко за функция «Образование» за текущи разходи** за 2024г. са разчетени**:**

**874,788,686лв.,** от които за делегирани държавни дейности **870,778,685 лв.** /от тях като държавен трансфер 843,6 млн.лв. и преходен остатък 27,141,581 лв./

С РМС №346/2023г., изменено и допълнено с РМС 847/28.11.2023г. „За приемане на стандарти за делегираните от държавата дейности с натурални и стойностни показатели“ се завишават стандартите за издръжка в образованието. Увеличението на стандартите е различно за различните образователни институции.

Установеното в края на годината превишение на постъпленията над плащанията по бюджетите на държавните и общинските училища и детските заведения, в частта за делегираното държавно финансиране, е включено в бюджета им за следващата година.

За **местни дейности,** за текущи разходи са разчетени 3,656,830 лв., в това число за издръжка 2,365,133лв. - за издръжка на административен персонал в районите и в дирекция **''**Образование''**.**

За дофинансиране са разчетени 353,171 лв., от които за заплати 123,925 лв., за осигурителни вноски 29,246 лв.

### Функция “ Здравеопазване“ – текущи разходи

Всичко за функцията са разчетени **82,834,471 лв.**

В това число за **делегираните държавни дейности** като текущи разходи са разчетени 64,972,835 лв., от които от държавен трансфер 62,624,167 лв. и 2,348,668 лв. от преходен остатък, текущи разходи.

Кметът на общината определя числеността на персонала за делегираните от държавата дейности във функцията „Здравеопазване“, в рамките на средствата, определени по стандартите.

**Делегираните държавни дейности** в здравеопазването включват:

Детски ясли и яслени групи към детски градини - заплати, други възнаграждения и плащания за персонала и задължителни осигурителни вноски от работодатели, средства по Закона за здравословни и безопасни условия на труд и издръжка.

Детски кухни, в частта за заплати и осигурителни плащания;

Здравни кабинети в детски градини и училища;

Други дейности по здравеопазването, в т.ч.: общински съвети по наркотичните вещества и превантивни информационни центрове, здравни медиатори - заплати, други възнаграждения и плащания на персонала, задължителни осигурителни вноски от работодатели и по Закона за здравословни и безопасни условия на труд; пътни разходи на правоимащи болни и средства за командировки на експертите от териториалните експертни лекарски комисии (ТЕЛК).

За **общински дейности** по бюджета за 2024г. са предвидени 16,345,300лв. за издръжка. Общински дейности са:

* издръжката на комплексите за детско хранене и банка за майчина кърма;
* издръжката на детските кухни;
* специализираните болници за долекуване, продължително лечение и рехабилитация – 4 броя;
* четири общински многопрофилни болници за активно лечение;
* две акушеро-гинекологични болници;
* Специализирана болница за активно лечение на онкологични заболявания – София град;
* Център за психично здраве – София град;
* Център за кожно-венерически заболявания – София град.

Изброените лечебни заведения се финансират за дейности извън обхвата на задължителното здравно осигуряване, на основание сключени договори със Столична община. Разчетените средства за целта са в размер на 10,500,000 лв.

Заплати, осигурителни вноски и издръжка на административен и помощен персонал към дирекция «Здравеопазване», разчетени като **дофинансиране,** възлизат на **1,516,336лв.**

### Функция “Социално осигуряване, подпомагане и грижи “- текущи разходи

Разчетените по бюджета разходи за **делегирани държавни дейности** за функцията са в размер на **88,315,852 лв.,** предоставени със ЗДБРБ за 2024г., **от които за текущи разходи 83,530,940**. С Решения №780/ 27.07.2023г. и №781/ 27.07.2023г. се разкриват 11 нови социални услуги и се завишава щатната численост в държавно делегираните дейности със 105 щатни бройки.

Като преходен остатък за текуща издръжка от 2023г са добавени 1,803,364 лв. Разпределението за държавните дейности е, както следва:

За социални дейности:

* *за заплати 19,798,313 лв.;*
* *за осигурителни вноски 3,821,073 лв.;*
* *за издръжка 61,714,918 лв.*

*В рамките на средствата за издръжка на делегирани държавни дейности са разчетени с държавните стандарти средства за асистентска подкрепа като финансиране от държавата, в размер на 21,328,640 лв.*

Средствата за асистентска подкрепа са разпределени в Дейност 561 – социална услуга „Асистентска подкрепа“ по райони и за ОП „Социален патронаж“. Разпределението се изготвя от направление Социални дейности.

За ОП „Социален патронаж“ **4,784,912 лв.**– делегирана държавна дейност, разпределени, както следва:

* *заплати 247,700 лв.*
* *осигурителни вноски 47,806 лв.*
* *издръжка 4,489,406 лв.*

Във функция “Социално осигуряване, подпомагане и грижи“ се отразяват компенсациите за безплатни и с намалени цени пътувания на правоимащи, превеждани от държавата, от които като преходен остатък от 2023г. са преминали 5,435,657 лв., както и преходен остатък по програми за временна заетост в размер на 533,297 лв.

Средства от държавния бюджет във функцията се отпускат за:

**Специализирани институции за предоставяне на социални услуги:**

* Домове за пълнолетни лица с увреждания;
* Домове за стари хора;

**Социални услуги, предоставяни в общността:**

* Дневни центрове за деца и/или пълнолетни лица с увреждания;
* Центрове за социална рехабилитация и интеграция;
* Центрове за временно настаняване;
* Центрове за обществена подкрепа;
* Защитени жилища;
* Звена „Майка и бебе“;
* Центрове за работа с деца на улицата;
* Кризисни центрове;
* Центрове за настаняване от семеен тип;
* Наблюдавани жилища;
* Преходни жилища;
* Асистентска подкрепа.

Кметът на общината определя числеността на персонала за делегираните от държавата дейности във функция „Социално осигуряване, подпомагане и грижи”, в рамките на средствата, определени по стандартите.

Допълнително през годината, на база действително извършени разходи, се предоставят от Републиканския бюджет средства за изплащане на присъдени издръжки, които се отразяват във функцията като делегирана държавна отговорност.

В **дофинансиране на държавни дейности** е отразена сумата от 680,901лв. за заплати, сигурителни вноски и издръжка на одобрени от Столичен общински съвет 27 щатни бройки персонал в социалните заведения и услуги.

**Общинските дейности** за функцията включват домашен социален патронаж, клубове на пенсионера и инвалида и 9 бюра за социални услуги.

За социални дейности са разчетени 16,464,242 лв. за текущи разходи. В това число са разходите за:

* *заплати 2,716,932 лв.*
* *осигурителни вноски 1,037,137 лв.*
* *издръжка 12,710,173 лв.*

Тук са включени средствата за възнаграждения на служителите на дирекция «Иинтеграция на хора с увреждания, програми и проекти», клубове на пенсионера, инвалида и др., служителите, администриращи услугата “Асистент за независим живот” и възнагражденията на социалните асистенти.

За **социален патронаж** като местна дейност са разчетени 7,470,564 лв., в това число:

* *заплати 4,110,522 лв.*
* *осигурителни вноски 794,942 лв.*
* *издръжка 2,565,100 лв.*

На основание Решение на СОС № 37 /Протокол №8/14.03.2000г./, от общинските бюджети се подпомагат разходите за погребения за самотни, без близки и роднини, бездомни, безпризорни, настанени в заведения за социални услуги и регистрирани в службите за социално подпомагане лица. Дейността по предоставяне на помощите е възложена на дирекция “Социални услуги за деца и възрастни” със Заповед № СОА17-РД09-859/28.09.2017г. на Кмета на Столична община. Средствата, разчетени за тази цел се отразяват в дейност “Обредни домове и зали”, по разходен параграф “Други помощи по решение на общинските съвети” и за 2024 г. са 40,000 лв.

### Функция “Жилищно строителство, БКС и опазване на околната среда” – текущи разходи

За тази функция като текущи разходи са предвидени **378,120,541 лв**. Тя е изцяло общинска отговорност и се финансира от общинските приходи за поддържане на благоустройствените и комунални дейности, в това число:

- *за заплати на всички дейности в отрасъла 28,343,085 лв.*

*- за осигурителни вноски 5,724,946 лв.*

*- за веществена издръжка 344,052,510 лв.*

**В рамките на издръжката бюджетът за дейност 623 “Чистота” е 177,987,165 лв. В дейността са включени:**

- *разходите по договори за почистване на града /общо/ 144,800,000лв.;*

*- за почистване на междублокови пространства 20,000,000 лв. В рамките на тези средства следва да бъде заделен ресурс от всеки район за граждански бюджет, в зависимост от интереса на гражданите;*

***-*** *издръжка, включително заплати и осигурителни вноски на “Столичен инспекторат”, 13,187,165 лв.*

В рамките на проектобюджета на тази функция и на функция 8«Икономически дейности и услуги», в дейностите 621, 622, 623, 627 и 832, са заложени изцяло разходите за дейностите по събиране, извозване, обезвреждане в депа или други съоръжения на битовите отпадъци и за поддържане на чистотата на териториите за обществено ползване.

**Дейност 621 „Управление, контрол и регулиране на дейностите по опазване на околната среда”** като текущи разходи са разчетени **4,010,500 лв.**

Предвидени са средства за осъществявани дейности от дирекции „Околна среда“, „Управление на отпадъците“ и „Климат, енергия и въздух“.

**Дейност 627 „Управление на дейностите по отпадъците”** /третиране на битови отпадъци, в т.ч.: ОП „СПТО“, термично оползотворяване, транспорт; депониране, мониторинг и следексплоатационни разходи на сметища Суходол и Долни Богров; отчисления по Закона за управление на отпадъците и такси/ са заложени **55,157,589 лв**. като текущи разходи.

**Дейност 622 “Озеленяване” 35,865,511 лв. -** текущи разходи**,** в това число за почистване на паркове, градини и зелени площи 16,000,000 лв. Като приоритетен разход за 2024 г., за озеленяване са разчетени с 10 на сто повече средства за издръжка в сравнение с 2023 г.

При разпределение на средствата за озеленяване между районите и собствения бюджет от дирекция „Зелена система“, в рамките на цитирания общ разчет, следва да се задели ресурс от всеки район за реализиране на обекти, посочени от гражданите – т.нар. граждански бюджет. Такъв ресурс следва да се задели и на централно ниво, за обекти, финансирани от бюджета на дирекцията.

В тази дейност се отнасят средствата за поддръжката на паркове и градини, охрана на парковете и издръжката на ОП “Паркове и градини”.

В рамките на разчетените средства се предвиждат 550,000 лв. за програма „Зелена София”.

**Дейност 601 “Групи за ликвидиране на незаконно строителство” 2,960,135 лв.,** в това число издръжка 2,027,900 лв. В рамките на издръжката са разчетени средства за събаряне на опасни сгради 1,693,900 лв., за преместваеми обекти и за демонтаж на рекламни съоръжения 100,000 лв. и 100,000 лв. за разчистване на терени по предписание на ДНСК, съгл. Наредба №13/2001г. на МРРБ. Разчетени са също заплати и издръжка на щатна численост по райони.

**За дейност 603 “Водоснабдяване и канализация” 4,564,843 лв. - за текущи разходи.** В това число за почистване корита на реки, мероприятия по сигурността на микроязовирите 2,530,000 лв., ремонт, поддръжка, вода и ел. енергия на фонтани 1,000,000 лв., помпи Зона Б-5 51,000 лв., ел. енергия, вода на ПСОВ „Брезовица” и охрана 149,543лв., както и за районите, чиято канализация не се поддържа централизирано 734,300 лв. и по Собствения бюджет на Столична община 100,000 лв. за същата цел.

**За дейност 604 “Осветление на улици и площади”** в т. ч. и пътна сигнализация, като текущи разходи са разчетени **31,507,892 лв.**

Текущите разходи са предназначени за поддръжка на уличното осветление и светофарните уредби, пътна маркировка, заплащане на електроенергия за дейността и други по текущата поддръжка.

**Дейност 605 “Минерални води и бани” 598,619 лв.**

В дейността са отразени средствата за ремонт, поддръжка, вода и ел. енергия на минерални извори 345,357 лв., за заплати, осигуровки и издръжка за баня в район Нови Искър 48,262 лв. и средства за микробиологични изследвания на минерални извори 205,000лв. Последните се възлагат от Направление „Архитектура и градоустройство“.

**Дейност 606 “Изграждане, ремонт и поддържане на уличната мрежа”** е дейност в бюджетната класификация, по която се разчитат и отчитат средствата за основен и текущ ремонт на уличната мрежа и поддръжката й. За 2024г. са предвидени за **текущи разходи** /в т.ч. текущ ремонт/ средства в размер на **52,783,280 лв**., в това число 5,000,000 лв. за пътна безопасност, средства в размер на 7,916 лв. за одит по проект „Изграждане, възстановяване и обновяване на публични пространства от Централна градска част в гр.София“, ОП „Региони в растеж 2014-2020“ както и средства в размер на 25,800лв. за актуализация на финансовия анализ по проект „Интегриран столичен градски травспорт“ по ОП „Регионално развитие“.

**Дейност 619 “Други дейности по жилищното строителство, благоустройството и регионалното развитие” – за текущи разходи 7,698,227 лв.**

Тук се отнасят разходите:

- *за текущ ремонт на общите части на общински жилища 100,000 лв.;*

*- за ремонт на чешми 270,000 лв.;*

*- за поддръжка на предгаров площад и подлез „Орлов мост” 71,414лв.;*

***-*** *за поддръжка и ремонт на гробищни паркове в районите 320,000лв.*

*- за заплати, осигурителни вноски и издръжка на щатна численост по райони 2,089,630лв.*

В дейността са отнесени средства за ОП „София-проект”в общ размер на **3,228,400лв.,** ОП „Софияплан” общо **1,618,783 лв**., съгласно Приложение № 2.1 за бюджетите на общинските предприятия**.**

**Дейност 629 „Други дейности по опазване на околната среда”** за текуща дейност **4,986,780 лв**. В тази дейност са разчетени средства по договор с ГИС – София, както и за дължими такси за съгласуване на проекти по капиталовата програма и техническо , енергийно обследване и технически паспорти на сгради. Предвидени са средства за разработване на проекти за кандидатстване по Оперативни програми.

### Функция „Култура, спорт, почивни дейности и религиозно дело“ – текущи разходи

Със средства от държавния бюджет в тази функция се финансират:

* Спорт за всички;
* Читалища;
* Музеи и художествени галерии с национален и регионален характер;
* Библиотеки с регионален характер;
* Други дейности по културата - целеви средства.

**Група - “Физкултура и спорт” – текущи разходи**

**За делегирани държавни дейности от преходен остатък 5,035 лв.**

**З**а **местни дейности** са разпределени **4,620,163 лв.**, както следва:

* *за заплати на щатен персонал в районите 291,000 лв.*
* *за осигурителни вноски 56,163 лв.*
* *За издръжка 4,273,000 лв., в това число за фондация „София – европейска столица на спорта“ 1,563,550 лв.*

Разчетените средства за издръжка са завишени спрямо 2023г. предвид приоритетния характер на тези разходи.

Група - “Култура” – текущи разходи

Разчетените разходи за 2024 г. са в размер на **65,254,206 лв.**

За делегирани дейности 19,190,552 лв. от които държавен трансфер 19,009,870лв. и от преходен остатък 180,682 лв. Средствата са разпределени, както следва:

* *Читалища* ***11,811,520 лв.,*** *в това число преходен остатък в размер на 7,000 лв.*
* *Столична библиотека* ***3,674,013 лв.,*** *в това число издръжка 915,013лв.*
* *Столична градска художествена галерия* ***938,177 лв.,*** *в това число издръжка 222,969лв.*

Кметът на общината определя числеността на персонала за делегираните от държавата дейности във функция **„**Култура, спорт, почивни дейности и религиозно дело” (без читалищата) в рамките на средствата, определени по стандартите.

Столична градска художествена галерия се дофинансира за сметка на местни приходи в размер на **960,023 лв.** за филиали на галерията.

За Регионален център за съвременни изкуства „Топлоцентрала“ са предвидени от държавата 1,179,870 лв. и от собствени приходи 947,003 лв., като текущи разходи.

Със Закона за държавният бюджет за 2024г. е завишена числеността на РЦСИ “Топлоцентрала“ с 25 щатни бройки.

Столична библиотека се дофинансира с 80,000 лв.

На РИМ “София”- за 2024 г. се предоставят заплати, осигурителни вноски и издръжка като делегирана държавна отговорност за 54 щатни бройки. Средствата са в размер на **1,581,972 лв.**

За **общински дейности** във функцията за **текущи разходи** се предвиждат **44,076,628 лв.:**

* *заплати 18,542,234 лв.*
* *осигурителни вноски 4,017,666 лв.*
* *издръжка 21,516,728 лв.*

В тази функция се разчитат кредитите за: ОКИ Научно-образователен детски център ''Музейко'', съгласно Решение №842/ 2022г. на СОС; ОбП “Туризъм”; средства общинска отговорност за РИМ “София”; “Радостен обреден дом”; ОбП “Гробищни паркове” и ОП ''Зоопарк – София''.

Във функцията са включени 10,677,240 лв. за заплати, осигурителни вноски и издръжка на четирите общински театъра, в това число 850,000лв. прогнозни постъпления от техни собствени приходи за 2024г., тъй като театрите са второстепенни разпоредители с бюджет, на делегиран бюджет.

Разчетени са средства за програма “Култура” в размер на 2,250,000лв. Увеличението спрямо 2023г. е в размер на 750,000лв. или с 50 на сто и се предоставя в изпълнение политиката на общината за приоритет на дейностите в областта на културата.

### Функция “Икономически дейности и услуги”- текущи разходи

**Дейност 849 “Други дейности по транспорта” – текущи разходи**

Общо за дейността са предвидени **175,410,839 лв.** , в това число 650,545 лв. от преходен остатък:

- *За заплащане частта от преференциални карти за пътуване в масовия градски транспорт на правоимащите, съгласно Наредба на Столична община, регламентираща безплатните и с намалени цени пътувания на определени категории граждани, са предвидени 42,000,000лв.;*

*- За компенсации по Регламент № 1370 от 2007г. 132,000,000лв. /Предвидените за тази цел средства по бюджета за 2023г. не са усвоени изцяло./*

*- За служебен абонамент за паркиране на СО общо 187,200 лв., по 15,600 лв. на месец.*

*- За заплащане на адвокатски възнаграждения за дела, свързани с процесуално представителство по проект „Интегриран столичен градски транспорт – фаза II”, ОП “Региони в растеж“, в размер на 573,094 лв.*

Група - Селско стопанство, горско стопанство, лов и риболов

**Дейност 829 “Други дейности по селско стопанство” – текущи разходи**

Разчетените средства са в размер на **2,202,740 лв**. В дейността са отразени средствата за заплати и издръжка на ОП “Управление на общински земи и гори” в размер на 1,733,747 лв.; за полски пазачи в районите, на чиято територия има земеделски земи 218,993 лв., както и средства за обезпечаване дейността на дирекция “Общински земи, гори и поземлени отношения” 250,000лв.

**Дейност 875 - “Органи и дейности по приватизация” – текущи разходи 4,089,750 лв.** Тукса разчетени средствата за дейностите, финансирани за сметка на постъпленията от приватизация: заплати, осигурителни вноски и издръжка на Столичната агенция за приватизация, в изпълнение на разпоредбата на Закона за публичните финанси за включване на всички средства от приватизация в бюджета на общината.

**Дейност 878 - “Приюти за безстопанствени животни” – текущи разходи 3,551,826лв**., средствата са за заплати и издръжка на ОП„Екоравновесие” 3,501,826 лв., в това число средства за издръжка на приют за безстопанствени кучета. За други разходи 50,000лв., в т.ч.за район „Банкя“ 15,000 лв., съгласно сключен договор от района на основание Решение на СОС № 749/06.10.2022г. , с Фондация „Четири лапи“.

**Дейност 832 - “Ремонт и поддържане на пътищата” - текущи разходи 11,500,000 лв.,** от тях държавен трансфер за зимно поддържане на пътища 1,009,600 лв.

**Дейност 898 “Други дейности по икономиката”- текущи разходи 2,161,524 лв.**

В това число:

* *за заплати 1,627,271 лв.*
* *за осигурителни вноски 314,553 лв.*
* *за издръжка 219,700 лв.*

В тези средства са включени заплатите и издръжката на счетоводните звена в системата на Столична община.

**Функция 9 «Други разходи, некласифицирани в други функции»**

**Дейност 910 «Разходи за лихви»**

Разчетените средства за лихви и разходи по обслужване на кредитите са **16,809,804лв.**

На основание Решение № 340 на Столичен общински съвет, т.6, от 26.05.2022г., са предвидени средства, съответстващи на 30% от заложените в приходната част на бюджета постъпления от продажба на общински жилища, за финансиране изграждане и основен ремонт на социална и техническа инфраструктура в районите, където са извършени продажбите.

## БЮДЖЕТ 2024 - ИНВЕСТИЦИОННА ПРОГРАМА

За **Капиталовата програма на Столична община за 2024г.** предмет нанастоящия доклад са предвиденисредства в размер на **611 945 670 лв.,** в т.ч. 7 000 000 лв.средства от приватизация с инвестиционен характер, подлежащи на разпределение:

|  |  |
| --- | --- |
| **РАЗЧЕТ ЗА ФИНАНСИРАНЕ НА КАПИТАЛОВИ РАЗХОДИ** по обекти за строителство и основен ремонт, за придобиване на материални и нематериални дълготрайни активи и проучвателни и проектни работи **в т.ч.** | **611 945 670 лв.** |
| бюджетни средства | 499 511 470 лв. |
| средства от ЕС | 112 434 200 лв. |

Разпределение по видове капиталови разходи по бюджета:

|  |  |
| --- | --- |
| **ВИД РАЗХОД** | **сума** |
| Основен ремонт | 101 839 433 лв. |
| Придобиване на ДМА | 341 600 864 лв. |
| Придобиване на НМА | 6 050 340 лв. |
| Придобиване на земя | 12 918 560 лв. |
| Капиталови трансфери | 37 102 273 лв. |

Източници за финансиране на програмата са:

|  |  |
| --- | --- |
| **Източник на финансиране** | **сума** |
| целева субсидия за капиталови разходи от ЦБ | 23 457 300 лв. |
| преходен остатък по бюджета с източник целеви субсидии и трансфери от държавния бюджет и от др. бюджетни организаци | 62 252 690 лв. |
| местни данъци, неданъчни приходи и приватизация  вкл. преходен остатък | 185 366 506 лв. |
| банкови заеми, ПУДООС, дарения и др.  вкл. преходен остатък | 228 434 974 лв. |
| средства от ЕС | 112 434 200 лв. |

Със средствата от целевата субсидия по чл.53 от Закона за държавния бюджет на Република България за 2024 година в размер от 23 457 300 лв. ще се финансират :

* Изграждане на нова ДГ за 7 групи., УПИ I, кв.15, м. "Карпузица", район "Витоша" – 3 000 000 лв.
* ДГ 23 "Здраве", ул."Майор Ю.Гагарин" 14-16, район "Изгрев" – 800 000 лв.
* ДГ 49 "Радост", район "Изгрев" – 600 000 лв.
* ДГ 30, ул."Никола Габровски" №26, В УПИ II - за детско заведение, кв.15, м. "Дианабад" по плана на гр.София, район "Изгрев" – 1 000 000 лв.
* ДГ 108-филиал,УПИ I-620, кв. 39, по плана на гр. София, ж.к. „Дружба 1, район „Искър” – 2 000 000 лв.
* ДГ 193- разширение за 2 нови групи, район „Лозенец“ – 2 000 000 лв.
* Смяна на предназначението, реконструкция и преустройство на бивше ОДЗ 29 за 6 групи, кв. 17, до бл. 47, ж.к. „Младост 1“, район „Младост“ – 500 000 лв.
* ДГ 75- пристройка за 2 групи в УПИ VI-161 - за детско заведение,м. „ж.к. Младост 1а“, район „Младост“ – 2 000 000 лв.
* Нова ДГ в с.Мировяне,УПИ ІІІ,кв.45 за 4 групи, район "Нови Искър"– 1 000 000лв.
* Нова ДГ в УПИ II - за детски комбинат,кв.76, м."Красно село - Стрелбище-урб.бл.32", район "Триадица" – 2 000 000 лв.
* 56 СУ – изграждане на многофункционална училищна спортна зала и инвестиционни проекти за прилежащо пространство , район „Люлин“ – 2 000 000лв.
* 100 ОУ– изграждане на физкултурен салон, кухня и столова, район "Сердика" – 1 000 000 лв.
* Изграждане на бул. „Тодор Каблешков“ от ул."Луи Айер" до бул."Черни връх", район"Триадица" – 5 557 300 лв.

Разработеният разчет за капиталови разходи на Столична община за 2024 година е отражение на целите и приоритетите на инвестиционната програма на общината за развитие и модернизация на инфраструктурата на градската среда:

* инвестиции в изграждането на нови и разширението на съществуващи сгради на детски градини, ясли и училища;
* изграждане на етап три от трети метродиаметър на Метро „София“;
* подобряване на инфраструктурата – ВиК, пътна, тротоарна и проектиране и изграждане на многоетажни паркинги;
* чистота и зеленина - инвестиции в дейности по опазване на околната среда и управление на отпадъците, облагородяване на междублокови пространства;
* инвестиции в култура и спорт - обновяване на културната инфраструктура, изграждане на спортни площадки, игрища и спортни зали;
* дигитална трансформация

С предимство са разчетени средства за преходни обекти от минали години, такива, за които има сключени договори с изпълнители и/или са в напреднал етап на процедурата по избор на изпълнител. Приоритетното осигуряване на финансиране на започналите, но незавършени обекти е с цел въвеждането им в експлоатация в краткосрочен план и по-големи ползи за обществото от извършените инвестиционни разходи.

Със Закона за държавния бюджет на Република България за 2024 година, чл.107 е одобрена Инвестиционна програма за приоритетни общински проекти /за проектиране, основен ремонт и реконструкция/. Общата стойност на проектите за Столична община в т.ч. районни админстрации възлиза на 100 000 000лв. Същите не се предвиждат първоначално по бюджета на община, съответно по разчета за финансиране на капиталови разходи, а се отразяват по план, в размер на получения целеви трансфер за авансови, междинни и окончателни плащания, на база сключено споразумение с министъра на регионалното развитие и благоустройството.

През 2024г. ще се инвестират европейски средства основно за реализация на проекти по Плана за възстановяване и устойчивост, като предвидените разходи са в размер на 112 434 200 лв. Чрез Механизма за възстановяване и устойчивост се финансират:

- ***осигуряване на устойчива транспортна свързаност, процедура BG-RRP-8.006- C8.I6*** -разширение на метрото в София чрез изграждане на етап 3 от линия 3, а именно участъка от МС „Хаджи Димитър“ до жк „Левски-Г“ - 65 000 000 лв.;

- ***изграждане на нови сгради на училища и детски градини на територията на Столична община, процедура BG-RRP-1.012*** - 24 830 000 лв. /нова ДГ за 12 групи, район Връбница; ДГ 108,кв. 48, район Искър; нова ДГ за 8 групи, кв.54, район Красна поляна; ДГ 8, район Красно село; нова ДГ за 5 групи,кв.6, район Красно село; нова ДГ за 10 групи, бул.Ал.Малинов, район Младост“; нова ДГ за 8 групи, кв.129б, район Оборище; нова ДГ за 4 групи, кв.45,район Слатина; ново училище в кв.Драгалевци, район Витоша; нова сграда за училище към 142 ОУ и 203 ПЕГ, район Красно село; нов училищен корпус за 73 СУ, район Триадица/

- ***модернизация на образователната среда*** (основен ремонт, реконструкция и мерки за ЕЕ)***, процедура BG-RRP-1.007*** – 18 643 058 лв. / ДГ 25, район Банкя; ДГ 126, район Красна поляна; ДГ 76, район Младост, ДГ 178, район Младост; ДГ 173, район Подуяне; пристрояване на ДГ 141, район Лозенец; 163 ОУ, район Искър; 201 ОУ, район Панчарево/

***- младежки центрове в областни градове, процедура BG-RRP-1.008-*** ***А1*** – 2 734 800 лв. за изграждане на Младежки център – преустройство, разширение и реконструкция на сграда на ЦПЛР, УПИ ІІ „Задетски дом”, ПИ 68134.1383.2219, кв.220, район „Надежда“ ;

По други програми са разчетени 1 226 342 лв.

За съфинансиране на гореизброените проекти в капиталовата програма са предвидени общо 7 203 720 лева.

Разпределението на инвестиционната програма по параграфи, функции, дейности, обекти и източници на финансиране е подробно отразено в Приложение № 3.

**Функция „Общи държавни служби”**

Включва капиталови разходи за общинската и районни администрации на обща стойност 9 519 661 лв., от които 997 200 лв. са за финансиране доставки на дълготрайни активи, подпомагащи административната дейност и изграждане на мрежова свързаност в сградите на Столична община, а 3 472 121 лв. за ремонт и изграждане на административни сгради в райони Банкя и Нови Искър. Като приоритетни в §5300 са разчетени 5 050 340 лв. за направление „Дигитализация, иновации и икономическо развитие“ /платформа за управление на електронната поща, единен градски уеб портал, „Пясъчник“ за иновативни решения, платформа за градски данни, надграждане на единна платформа за мобилност, лицензи и др./.

**Функция „Отбрана и сигурност”**

Общо за функция „Отбрана и сигурност“ са разчетени 1 728 221 лв., основната част от които са за развитие на системата за видеонаблюдение на територията на Столична община - общо 1 004 377 лв. За окончателно разплащане на строително-монтажни работи по изпълнявания от дирекция „Сигурност“ обект „Проектиране и строителство на пристройка на един етаж към съществуващи едноетажни сгради, УПИ XII-37,кв.505, м. Център-зона А-север“, находяща се на ул. „Георги Бенковски“ № 12 са заделени 347 788 лв. Доставката на мултилифт контейнери за нуждите на дирекция „Аварийна помощ и превенция“ е в размер на 196 056лв., а за високопроходими автомобили за сектор „Общинска полиция“ -180 000лв.

**Функция „Образование”**

Осигурените бюджетни средства във функция „Образование“ са в размер на 53 193 356 лв. в т.ч. 1 022 595 лв. за сметка на СОПФ по решения от предходни години. За изграждане на нови сгради, разширения, пристройки и промяна на предназначението на съществуващи сгради, както и за основен ремонт на детски градини се предвиждат 35 403 101лв.

Продължава стоителството на обекти на територията на райони „Витоша“, „Връбница“, „Изгрев“, „Искър“, „Лозенец“, „Младост“, „Нови Искър“, „Оборище“, „Овча Купел“, „Сердика“, „Средец“, „Триадица“. С приключили строително - монтажни работи и предстоящи окончателни разплащания са 4 детски градини в райони „Витоша“, „Връбница“, „Студентски“ и „Оборище“.

За изграждане на нови училищни корпуси, спортни зали, спортни площадки /ПМС №300/12.2023г. за 621 072 лв./ и основни ремонти на сгради ще бъдат инвестирани 17 790 255 лв. За окончателни разплащания на проект „Изграждане, основен ремонт/реконструкция на две училища на територията на Столична община, райони Красна поляна и Сердика“ са разчетени 2 415 413 лв.; за изграждане на физ.салон и кухня на 100 ОУ в район "Сердика"-1 951 630 лв.; за спортни зали в 56 СУ и 144 СУ в райони „Люлин“ и „Младост“ са предвидени 4 898 370 лв. за настоящата бюджетна година.

Разчетени са и средства в размер на 1 500 000лв. за проектно-проучвателни работи. Ще се изготвят проекти за основни ремонти, реконструкции, разширения и нови сгради на детски градини и училища.

**Функция „Здравеопазване“**

Осигурени са средства в размер на 21 524 976 лева. От тях в изпълнение на Решение №845/2022г. на Столичен общински съвет, за ремонт на сгради на здравни заведения и закупуване на медицинска апаратура за същите се разпределят общо 4 105 378 лв., а 962 745 лв. са предвидени за ремонт в сградата на ДКЦ 17 за нуждите на дирекция „Здравеопазване“. За ремонт, изграждане и реконструкция на детски ясли на територията на райони Изгрев, Лозенец, Люлин, Красна поляна, Красно село и Триадица са предвидени 14 817 778 лв. За окончателно разплащане на строително- монтажни работи по реконструкцията на сградата на бившия център по наркомании в район „Възраждане“ и преустройството ѝ в общинска детска поликлиника са заделени 439 075 лв., както и 1 200 000 лв. за медицинско оборудване на същата.

**Функция „Социално осигуряване, подпомагане и грижи“**

Разчетени са 417 814 лв. собствени бюджетни средства съответно за основен ремонт на Център за настаняване от семеен тип в Княжево 254 814 лв. и за преустройство на сграда в кв. Горубляне за клуб на пенсионера – 163 000лв.

**Функция „Жилищно строителство, БКС и опазване на околната среда”**

В **дейност 603** „Водоснабдяване и канализация” по проекта за капиталова програма са включени обекти на стойност 37 726 473 лв. За окончателни разплащания на строително- монтажни работи на обектите по проект „Изграждане на ВиК инфраструктура в Столична община, ОПОС 201-2020“ са разчетени 20 000 000лв.; за изграждане на реверсивната връзка между довеждаща система „Бели Искър“, посредством Малобучинския водопровод и довеждаща система „Искър“, посредством ПС „Бъкстон“ са разчетени 10 200 00 лв. Връзката ще гарантира по-голяма надежност във водоснабдяването на териториите от Подвитошката яка, така и на югозападните части на София. Ще се предоставят средства в размер на 5 000 000 лв. и за доизграждане на канализационната мрежа в кв.“Симеоново“; 500 000 лв. за инвестиционно проектиране и др.

За **Дейност 604** „Осветление на улици и площади“ са предвидени 3 000 000 лв. – 2 000 000 за основен ремонт и изграждане на улично осветление и 1 000 000 лв. за изграждане на светофарни уредби и видеонаблюдение.

В **Дейност 606** „Изграждане, ремонт и поддържане на уличната мрежа” са разчетени общо 131 385416лв., като 101 106 491лв. са средства от банкови заеми от ЕИБ в т.ч. за изпълнение на проект „Устойчива градска мобилност. Изграждане и реконструкция на основни артерии от кръгово-радиалната улична мрежа на гр. София" в т.ч. компонент „Транспортна свързаност и достъпна среда“ за изграждане на нова и реновиране на съществуваща тротоарна инфраструктура във всички райони на Столична община, с акцент върху достъпността до общественозначими сгради и спирки на градския транспорт и при предприемане на всички необходими мерки за опазване на околната среда. От тях за реновиране на тротоарна мрежа по райони са предвидени 46 238 528 лв.; за реконструкция и изграждане на основни улици и булеварди 51 577 551 лв. и 3 290 412лв за велоалеи.

Продължава изграждането на бул. „Тодор Каблешков“ от ул. „Луи Айер“ до бул. „Черни връх“; на бул."Рожен" от надлез над ж.п.линия до Северна скоростна тангента; Източна тангента от бул. „Владимир Вазов“ до Северна скоростна тангента; източния надлез по бул. „Адам Мицкевич“ над ж.п.линията при Бакърена фабрика; изграждане на етап 4 от локалната мрежа на Северна скоростна тангента, район Надежда и др.

Обектите от транспортната инфраструктура с осигурено финансиране от МРРБ съгласно Приложение 3 към чл.107 от ЗДБРБ 2024г. са: реконструкция на бул. „Ал. Стамболийски“ от бул. „Константин Величков“ до Западен парк ; изграждане на южното платно на ул. „Филип Кутев“ от бул. „Черни връх“ до ул. „Сребърна“; реконструкция и разширение на ул. „Хенрик Ибсен“ от бул. „Черни връх“ до ул. „Козяк; реконструкция и разширение на ул.„Опълченска“ от бул.„Тодор Александров“ до бул.„Сливница“ ; основен ремонт на ул. „Атанас Узунов“ и ул. „Велчо Атанасов“, район Слатина; основен ремонт на опасна подпорна стена на ул. „Иван Вазов“, район Банкя.

През 2024 година е предвидено изготвянето на идейни и работни проекти за: пешеходен надлез над Околовръстен път, свързващ с. Казичене и кв. Видните; ул. „Киркор Азарян“ и ул. „Едуард Генов“ от ул. „Живко Сталев“ до Симеоновско шосе; ул. „Йорданка Филаретова“ ; изграждане на ул. „Флора Кънева“, кв. Кръстова вада; реконструкция на ул. „Костенец“; за изграждане на ул. „Акад. Жак Натан“ от ул. „Д-р Йордан Йосифов“ до ул. „Проф. арх. Петър Ташев“; за рехабилитация на Челопешко шосе от бул. "Ботевградско шосе" до надлез на СОП и др. Предстоят предпроектни проучвания за основен ремонт на бул. "Св. Климент Охридски" от бул. "Д-р Г.М.Димитров" до бул. "Андрей Ляпчев; продължение на бул."Илиянци" в участъка от пътен възел "Северна скоростна тангента" - бул."Илиянци" до съществуващия път между с.Кубратово; ул. "Свети Киприян" от ул. "Малкия принц" до ул. "Генерал-майор Васил Делов", район Младост; основен ремонт по съществуващо положение на ул. "Георги Спасов в участъка от ул. "Владимир Минков - Литко" до ул. Витиня" и нова улица “Кочани”, кв. "Христо Ботев; основен ремонт на бул. “Петър Дертлиев” и др.

Подробно обектите със съответните суми и източници на финансиране са описани в Приложение 3 към настоящия доклад.

За **Дейност** **619** „ Други дейности по жилищно строителство, благоустройство и регионално развитие“ са разчетени 18 447 267 лв., от които 16 173 304 лв. капиталови трансфери за домакинства за енергийно обновяване на многофамилни жилищни сгради на територията на Столична община, съгласно сключени споразумения с МРРБ. 392 326 лв. са за реализиране на съоръжения за достъпна среда - стълбище и асансьори, на обръщалото на трамвайна линия 7 в м.Манастирски ливади-запад, район Витоша. Останалата част от средствата в дейността са предвидени за реконструкция на площадки, ремонт на алеи и сгради от районните администрации.

В **Дейности** **621** „Опазване на околна среда”, **623** „Чистота“, и **627** „Управление на дейностите по отпадъците” са разчетени общо 39 210 075 лв. в т.ч. 572 697 лв. заем от ЕИБ за закупуване на почистваща техника, а 4 827 950лв. са от натрупани отчисления по чл.64 от ЗУО, които се разходват съгласно решения на Столичен общински съвет. Основната част от средствата в дейностите по отпадъци, отразени в капиталовата програма, са за проучване, проектиране, изграждане и закриване на депата за битови отпадъци или съоръжения за обезвреждане, рециклиране и оползотворяване на битови отпадъци / депа „Суходол“, „Долни Богров“ и „Садината“; инсталация за едрогабаритни отпадъци/. Осигурени са 1 176 000 лв. за съдове за събиране на отпадъци. Планирана е доставката на техника и изграждането на фотоволтаична система за нуждите на завода за третиране на отпадъците, което ще помогне за намаляване на сметките за електричество. По Програмата за подобряване на инженерната и социална инфраструктура в райони на чиято територия са разположени инсталациите за обработка на битови отпадъци на гр. София за район Кремиковци през 2024г. са разчетени 300 000лв.

На 3 400 000 лв. възлиза осигуреният собствен принос по програма Life, интегриран проект „Българските общини работят заедно за подобряване качеството на атмосферния въздух“ за доставка на отоплителни уреди.

В **Дейност 622** „Озеленяване” общо са предвидени 10 582 737 лв. за основен ремонт на площадки, паркове, градинки и зелени пространства. В **дейност** **629** „Други дейности по опазване на околната среда“ за придобиване на имоти чрез отчуждаване или покупка, свързани с реализацията на инвестиционните проекти на Столична община, са разчетени 12 918 560 лева, както и 1 000 000 лв. за градоустройствени проучвания и изготвяне на инвестиционни проекти от направление „Архитектура и градоустройство“ в т.ч. и по програма „Културно наследство“.

**Функция ”Култура, спорт, почивно дело и религиозни дейности”**

Във функцията са разчетени общо 19 347 945лв. От тях за ремонт и изграждане на спортни площадки, игрища и пъмп трак – 2 700 314 лв; 1 442 538 за възстановяване на читалища; 1 116 903лв. за втори етап от разширението на Централен гробищен парк и за изграждане на урнови стени. За разплащания на техническо обзавеждане и оборудване на театър „София“ са предвидени 9 000 000лв. През 2024г. приключват строително-монтажните дейности по обновяването на Театър „София“ и реставрацията на сградата на банята в „Овча купел“ – за целта са заложени 4 161 414 лв. Осигурени са 650 000 лв. за ремонт на покрив и фотоволтаична система на Зоологическата градина.

**Функция ”Икономически дейности и услуги”**

Във функцията са разчетени общо 139 508 969 лв., в т.ч. 7 000 000 лв. средства от приватизация с инвестиционен характер, подлежащи на разпределение съгласно решения от настоящата година. Предвидени са 120 928 969 лв. с източник банков заем от ЕИБ, за строителството на останалия извън Плана за възстановяване и устойчивост участък от етап 3, линия 3 от разширението на столичния метрополитен: ул. „Шипка“ – кв.“Гео Милев“ – ж.к. “Слатина“ – Зала „Арена Армеец“/ Тех парк София – бул.“Цариградско шосе“ и доставка на метровлакове. 2 000 000 лв. са определени за ремонт на мост „Въртопо“ в участъка между МС „Младост 1“ и МС „Мусагеница“. За стартиране изграждането на паркинги при МС „Владимир Вазов“ и МС „Сливница“ са осигурени съответно 4 000 000лв и 2 500 000лв., а за основен ремонт на релсов път и контактно-кабелна мрежа - 2 000 000 лв. Общо 700 000 лв. са предвидени за изграждане на санитарни възли и преустройство на сграда в общежитие за нуждите на служителите от градския транспорт на столицата.